
Krisznek, 
a számítástechnikusnak 


Bevezető 


Ha az ember eltölt néhány évtizedet egy terület tanulmányozásával, biztosan szakértővé válik. 
Ha ez a terület a számítástechnika, akkor egyetlen évtized is jelentős időtartamnak számít, két 
évtized pedig akkora időtávlat, mint a társadalomtudományokban egy évezred vagy az őslény- 
tanban százmillió év. Harminc éve foglalkozom számítástechnikával, láttam, hogy változott 
meg az egész tudományág többször is ez idő alatt, a könyvekből pedig megtudtam, mekkorákat 
változott az én időm előtt. 

De nem azért kellett pont nekem megírni ezt a könyvet, mert én olyan sokat tudok - hanem 
mert nekem jutott eszembe, és mert nemcsak számítástechnikus vagyok, hanem regényíró is, 
éspedig olyan, akinek irodalmi szakterülete pontosan összecseng a számítástechnikával. Ifjúsá- 
gi irodalommal és tudományos fantasztikummal foglalkozom. Ez a két műfaj pontosan ugyan- 
arról szól, amiről a számítástechnika: a jövőről. 

A számítástechnika a jövő tudománya. Bizonyos ritka kivételektől eltekintve egy informati- 
kust sosem az foglalkoztat, hogy egy program vagy készülék hogy működött korábban. Az ér- 
dekli, hogyan teheti azt a programot vagy készüléket jobbá, hogy később többet tudjon, kényel- 
mesebben használható, szebb legyen. 

Társadalmunk történetét a történelemkönyvek írják le. Ezekből megtudjuk, hogy a társada- 
lom folyamatos fejlődését megtorpanások és visszaesések akadályozzák, s ha a társadalmi fo- 
lyamatok egészét nézzük, hát nem is olyan nagy a változás az ókortól mostanáig. 

A számítógépek története villámgyors és töretlen fejlődést mutat. Az ő történelemkönyvük 
borítójára egy nagy nyilat kellene rajzolni, amely a jövőbe mutat. Ilyen irány azonban sem a 
képernyőn, sem a papíron nincsen, ezért választottam olyan címet, amely a jövő időt fejezné ki 
a programozási nyelvekben, ha létezne ott ilyen idő. Egy számítógép számára azonban sem a 
múlt, sem a jövő nem létezik, csak a jelen. A jövőt csak mi emberek érezzük ki ebből a szóból is. 

Login. Ismert, hétköznapi számítástechnikai szakkifejezés, azt jelenti: bejelentkezés, be- 
jelentkezni valahová. Amikor az ember tenni akar valamit a számítógéppel, minden azzal kez- 
dődik, hogy bejelentkezik valahová, a számítógépre, az operációs rendszerbe, egy netes szolgál- 
tatáshoz; még ha ez a folyamat automatikusan zajlik is, akkor is megtörténik. Ez a kezdete min- 
den számítástechnikai cselekvésnek. Átvitt értelemben használhatjuk arra a pillanatra, amikor 
az ember használatba vesz egy készüléket vagy programot: itt kezdődik minden. 

Ez a könyv nem lexikon és nem enciklopédia. Szubjektív leírása egy forrongó és sokszínű világ- 
nak. Olyan képet festek róla, amilyennek én látom, azt emelve ki belőle, amit én fontosnak 
tartok. Nem azért, mert csak a saját nézőpontomat ítélem helyesnek, hanem mert azt ismerem. 

Hogy mit tartok fontosnak? Azokat a részleteket - készülékeket, programokat, eseményeket 
-, amik valamilyen szempontból előremozdították a szakma fejlődését. Azokat, amik segíthet- 
nek az olvasónak megérteni, milyen volt a számítástechnika világa egy adott korban. Azokat, 
amik emlékezetesek a szakma történetéből vagy saját pályafutásomból. Azokat, amik bárho- 


gyan tanulságosak lehetnek annak, aki utat keres a számítástechnika történetének tarkaságá- 
ban. 

A számítástechnika története az emberiség történetének része; napjainkban már aligha kell 
bizonygatni, mennyire fontos része. Meggyőződésem azonban, hogy ha az emberiség történel- 
mének nem mostt írjuk az utolsó fejezetét, akkor a számítástechnika történetének még mindig 
csak az első fejezeténél tartunk. Talán mostanában értünk el oda, hogy kitehetjük a pontot a 
végére és megkezdhetjük a második fejezetet. Azt még csak sejtem, hogy hol lesz a választóvo- 
nal, ahol a számítástechnika kilép gyermekkorából és valami egészen újba kezd, de hogy az mi- 
vel folytatódik majd, azt csak évtizedek múlva kezdhetjük felismerni. 

Sokan voltak segítségemre e könyv megírásában, bár magát a könyvírást nem kísérték figye- 
lemmel. Ők azok a mérnökök, programozók és mindenféle szakemberek, akik megalkották azt a 
világot, amelyről írok, s amelyet könyvírás közben is használok, hiszen a könyvet is számítógé- 
pen írom, méghozzá egy webes szövegszerkesztőben, s leírt soraim egy olyan számítógépre ke- 
rülnek, amely két országgal távolabb van tőlem. Ezeknek az embereknek a neve és munkássága 
szerepelni fog a könyvben. 

Aki a legtöbbet segített, az a feleségem, Láng Krisztina, aki öt évvel ezelőtt figyelemmel kísér- 
te és véleményével, tanácsaival jobbá tette azt a blogcikksorozatot, amelyből ez a könyv kinőtt. 
Magát a könyvet megszületni már nem láthatja, de az ő gondolatai is benne vannak, úgy is, 
mint gyakorló számítástechnikusnak, aki szakember nem volt ugyan, de felhasználó igen, és 
úgy is, mint gondolkodó embernek, aki a világot összefüggéseiben és fejlődésének folyamatá- 
ban szemlélte. 


Főszereplőnk, az Adat 


Két világ párharca 


A számítástechnika sok ezer éves története mind egyetlen főszereplőről szól, az Adatról. Igazán 
megérdemli, hogy kivételesen nagybetűvel írjuk a nevét. Az Adat lehet szám vagy szöveg, lehet 
képi vagy hanginformáció, esetleg program, de lehet ezek kombinációja is. Állhat magányosan, 
csoportban vagy csoportok csoportjaiban, szerveződhet a legkülönbözőbb struktúrák szerint, 
lehet élő vagy holt, hasznos vagy értéktelen. Tárolhatjuk analóg vagy digitális módon, anyagi 
testekkel, anyagi felületeken, mágneses vagy optikai jelekkel. Továbbíthatjuk élőszóval, anyagi 
test vagy felület átadásával, mágneses vagy optikai jelhordozó átadásával, vezetéken, rádióhul- 
lámmal, lézersugárral. Feldolgozhatjuk sokféle módon, átalakíthatjuk más Adattá, írásból kép- 
pé, képből hanggá, hangból írássá, bármiből bármivé. Az Adat hihetetlenül sokszínű valami. 

Mai életünk voltaképpen két világ párharca. Általában jól kiegészítik egymást, de néha csak- 
ugyan harcot vívnak. A két világ neve Analógia és Digitália. 

Analógia nagyon régi világ, a történelem hajnala óta létezik. Analógiában az írást papíron tá- 
rolják, régebben papiruszon, még régebben agyagtáblán, esetleg kőbe, fába, más anyagokba 
vésve. Analógiában a fényképek úgy készülnek, hogy egy darabka fényérzékeny emulzióval be- 
vont filmet kitesznek a megvilágításnak, aztán különböző vegyszerekkel kezelik, majd fotoké- 
miai eljárással papírra másolják. Analógiában úgy rajzolnak és festenek, hogy papíron, vásznon, 
falfelületen tollat, ceruzát, ecsetet mozgatnak, amelyből színes festékanyag szivárog és az nyo- 
mot hagy a felületen. Analógiában úgy készítenek hangfelvételt, hogy barázdákat vésnek egy 
műanyag korongba, s a barázdákban haladó tű rezgésbe jön. Analógiában minden anyagból áll. 

Digitália csak néhány évtizede létezik és még rövidebb ideje vált életünk meghatározó részé- 
vé. Digitáliában az írást, a fényképet, a hangfelvételt mind számokkal kódolják, amiket elektro - 
nikus úton hoznak létre, elektronikusan tárolnak és elektronikus úton alakítanak vissza szá- 
munkra értelmezhető formába. Digitáliában úgy rajzolnak és festenek, hogy egy memóriaterü- 
letet megtöltenek a fehér szín kódjával, majd a kívánt helyeken kicserélik azt a festék színének 
kódjára. Digitáliában minden kódokból áll. 

S tegyük hozzá, hogy létezik egy nem egészen analóg és nem is egészen digitális tárolási mód, 
afféle elektromos biokémiai rendszer, amit mindmáig nem értenek igazán még a szakemberek 
sem: ez az emberi agy technikája. A világon működő összes számítógép kapacitása mindmáig 
töredéke csupán a világon élő összes emberi agy kapacitásának. Digitáliában ma már több Ada- 
tot tárolunk, mint Analógiában, de az agyakban még ennél is sokkal több van. Ezeket az Adato- 
kat tudásnak, ismeretnek, emléknek, élménynek nevezzük, és tulajdonképpen Analógia és Digi- 
tália összes Adata, tárolási és feldolgozási technikája azért jött létre, hogy az emberi agyakban 
tárolt Adatokat kezelhetővé tegye. Analógia és Digitália nem más, mint két különféle megköze- 
lítés arra, hogy az emberi agy véges kapacitását megnöveljük: mert az agy felejt, öregszik és el- 
pusztul, mert a szükséges Adatot ismerő ember esetleg nincs a közelben, mert nem töltheti az- 
zal az egész napját, hogy az agyában tárolt Adatokat ismerteti velünk. 


Adatok Analógiában 


A könyv nagy része arról fog szólni, hogyan viselkedik az Adat Digitáliában. Ebben a fejezetben 
szenteljünk némi teret Analógiának. 

Mi számít Adatnak Analógiában, mindennapi életünk számítógépek nélküli világában? Vagy 
ha az olvasót zavarja a kérdés, mert úgy érzi, hogy mindennapi életünk elképzelhetetlen számí- 
tógépek nélkül, akkor is hatnak ránk, ha éppen egy sincsen a közelünkben, akkor kérdezzük 
így: mi számított Adatnak száz évvel ezelőtt? 


Történelmi munkát írok, az időgép nélkülözhetetlen segédeszköz. Üljünk is bele nyomban és 
menjünk vissza 1915-be, egy régimódi parasztházba. A gazda és a gazdasszony szántani vannak, 
a gyerekek odakint játszanak, zavartalanul nézelődhetünk. Vannak-e most Adatok körülöttünk, 
évtizedekkel azelőtt, hogy az első elektronikus számítógépet megépítették volna? 

Vannak. A személyi igazolványt még nem ismerik, de a keresztlevelet már igen, azok ott van- 
nak a komód fiókjában. Ott van a gazdáék házasságlevele, van itthon Biblia és kalendárium is. 
Ezek papírlapok, amikre betűket és számokat írtak. A betűk és számok egyezményes jelrend- 
szerrel információt kódolnak. De ez aligha lepi meg az olvasót. 

Keressünk további Adatokat. A baromfiudvarban tyúkokat, kacsákat és libákat találunk; ar- 
rébb az ólban malacok röfögnek. Itt vannak-e Adatok? 

Vannak. A gazdáék teljesen nyilvánvalóan tudják, hány állatuk van, méghozzá típus szerint 
szétválogatva, és ha éjszaka elvinne egyet a róka, észrevennék és megkeresnék a lyukat a kerí- 
tésen. Semmilyen írás nincsen arról, hogy hány állat van a háznál, a gazdáék nem töltik azzal 
az idejüket, hogy ilyesmiket körmöljenek, de az Adatok léteznek, az összes családtag agyában 
van egy példány. Valami ilyesmi: 

6 tyúk 

1 kakas 

11 csibe 

4 kacsa 

2 gácsér 

9 kiskacsa 

3 liba 

1 gúnár 

8 kisliba 

9 tyúktojás 

6 kacsatojás 

2 koca 

3 kismalac 

Ez már egy komplett Adatbázis, Adatok csoportja, amik struktúrát alkotnak. Ha a gazdáék 
írott nyilvántartást vezetnének, táblázatba is rendezhetnék: 

A táblázatot egyből többszintesnek szerkesztettem, a négyféle állatot két rendszertani kate- 
góriába csoportosítottam, a négyféle egyedet pedig két életkori kategóriába. A gazdáéknak per- 
sze nincsen szükségük a kacsa madárként, a disznó emlősként való azonosítására ahhoz, hogy 
tudják, melyikből mennyi van, de a különbséggel tisztában vannak. Az a tény, hogy a kacsa egy 
madár, úgyszintén egy Adat, csak esetleg nem a gazdáék nyilvántartásában van leírva, hanem a 
biológiai lexikonban. 

Ha a gazdáék csakugyan rögzíteni akarnák állataik létszámát, lehet, hogy nem papírt használ- 
nának. Abból kevés van egy paraszti háztartásban 1915-ben, és folyton radírozni meg újraírni 
kellene rajta, ahogy változik a létszám; ettől elrongyolódik a papír, kopik a radír és a ceruza is. 
Egy lehetséges módszer, hogy valahol, ahol nem járnak az állatok, a földbe karcolják ezt a 
táblázatot, és a kis téglalapokba annyi vonalkát húznak, ahány állat van abban a csoportban. Ha 
újak születnek, új vonalkákat húznak, ha levágnak egyet, elsimítják a karcolást. 

Régen is voltak gazdák, akik számon akarták tartani az állataikat, éspedig nem fejben, mert 
ellenőrizni akarták az embert, akire rábízták. Például birkatulajdonosok odaadták a birkáikat a 
juhásznak legeltetni. Se a tulajdonos nem akarta, hogy a juhász később azt állítsa, kevesebbet 
kapott, se a juhász nem akarta, hogy a tulajdonos később azt állítsa, többet adott. Ezért köny- 


velték az állatokat: erre szolgált a rovásbot vagy rováspálca. Erről részletesebb leírás van itt, én 
csak annyit tennék hozzá, hogy ha egy állat elhullott, azzal is el kellett számolni, ezért a juhász 
jelet tett egy külön pálcára: ez volt a dögrovás, ami ma átvitt értelemben él. 

A rovásbot mai szóval egy adattároló eszköz, méghozzá WORM típusú: egyszer írható és sok- 
szor olvasható. De nem az első az állatnyilvántartás műfajában. 


Okori számítástechnika 


Az idők homályába vész, ki volt és hol élt az első in- 
formatikus. Ő fedezte fel az Adatot. Annyit tudunk, 
hogy Krisztus előtt nyolcezer évvel, vagyis tízezer 
évvel ezelőtt Mezopotámiában már használták a 
számlálóköveket, amik könyvelési Adatok rögzítésé- 
re szolgáltak. A jobb oldali képen sokkal később, öt- 
ezer évvel ezelőtt gyártott kövek vannak, amiket 
szemlátomást már iparszerűen készítettek külön er- 
re a célra. A kő formája a nyilvántartott árut jelzi, 
például a második sor jobb szélén levő kövecske fé- 
met jelent, a harmadik sorban a középső pedig ola- 
jat. Nyilván szabványos mértékegységekben. 

A kövecskék segítségével jött létre civilizációnk 
két hatalmas vívmánya, a számítástechnika és az 
írás. Az írás úgy, hogy egy idő után a kövecskéket 
lerajzolták, majd a rajzok ékírásos jelekké formálód- 
tak és még sokáig jelen voltak az írásban. 

Minket azonban most a számlálás érdekel. Tíz 
,birka" jelentésű kő ugyanazt jelentette Mezopotá- 
miában, mint tíz rovás (illetve a tízes számot jelentő 
X) a juhász rováspálcáján. Csakhogy a rovást nem 
lehet lelopni a pálcáról, a követ viszont csak eldobom valahol és máris egy birka többletem van. 
A mezopotámiai számítástechnikusok egyszerű ötlettel segítettek magukon: a köveket agyagba 
csomagolták, az agyagot kiégették, és íme, kész a tökéletesen hamisíthatatlan nyugta. Nem le- 
het követ kivenni belőle, amíg az úticélnál az egészet össze nem törik. Igen ám, de így útközben 
se lehetett ellenőrizni a készletet. Ha a juhász nem emlékezett pontosan, hogy tizenhét birkát 
kapott vagy tizennyolcat, hiába volt a kezében az elszámolás, nem látott bele. Ezért a következő 
újítás az volt, hogy égetés előtt a köveket belenyomták az agyagba. Mindegyik más lenyomatot 
hagyott, ezeket meg lehetett számolni, s a juhász máris tudta félúton, hogy elkóborolt-e egy 
birkája. 

Egy idő után rájöttek, hogy magukra a kövecskékre már nincs is szükség, elég a lenyomat; ez 
meglehetős könnyebbséget jelenthetett annak a rabszolgának, aki a számlát vitte. Aztán megint 
egyszerűsítettek: ahelyett, hogy tizenhétszer az agyagba nyomták volna a birkát jelző követ, 
csak egyszer nyomták bele, és egyezményes jeleket tettek mellé, amik azt jelentették, hogy ti- 
zenhét. Megszülettek a számjegyek. 


Az Adat természete 


A számítástechnikus egész pályafutását Adatok kezelésének, feldolgozásának és védelmének 
szenteli. Egy komolyabb adatvesztést úgy él meg, mint az orvos azt, ha meghal a beteg, az autó- 
szerelő, ha egy kocsit kénytelen a roncstelepre küldeni, vagy az ügyvéd a vesztett pert. Sok szá- 
mítástechnikus mégsem gondolkodik el az Adat elvont fogalmán. Számítógépen tárolt Adatok - 
nál erre nincs is szükség, az Adat konkrét tárgy (ami nem anyagból van, de ez a számítástechni - 
kusokat sose zavarta), aminek kijelölt tárolóhelye van, és Digitáliában a tárolóhely tartalma ak- 
kor is Adatnak számít, vagy legalábbis kisbetűvel adatnak, ha nem is tettünk oda semmit. 
Analógiában nem minden Adat. Csak az, amit azzá akarunk tenni. Térjünk vissza a paraszt- 
házhoz 1915-be és menjünk át a ház mögötti gyümölcsösbe. A gazdáék nem tartják számon, 


hány gyümölcsfájuk van. Ha valaki kivágna egyet, észrevennék a hiányát, ezért nem kell őket 
különösebben számolgatni. A gyümölcsöt végképp nem, azt kilóra mérik. A gazda számon tart- 
ja, hogy hány mázsa almát szedtek le, de hogy ez hány darab, azt legfeljebb kiszámítani tudja, 
elosztva a mennyiséget egy átlagos alma súlyával. Megszámolni eszében sincs. 

A leszedett almák darabszáma tehát nem Adat. Létező szám, kétségtelenül, ha valakinek ked- 
ve van hozzá, megszámolhatja őket, nem tiltja meg senki, de senkit sem érdekel. 

Digitáliában ismeretlen fogalom az olyan Adat, ami senkit sem érdekel. Egy Adat vagy létezik, 
vagy nem, és a számítógép képtelen különbséget tenni a létező Adatok között fontossági szem- 
pontból. Ha egy Adat létezik, akkor tárolja és kész. 

Digitáliában az Adat mindig két részből áll. Magából az információból, és annak megjelölésé- 
ből, hogy az mire szolgál. Analógiában ez nem mindig ilyen egyértelmű. A rovásbotoknak két 
fajtáját ismerjük: amin fel van tüntetve (valamilyen jelzéssel), hogy milyen állat számon tartá- 
sára szolgál, és amin nincs. De mi minden hiányzik még egy ilyen rovásbotról! 

1612. március 1-jén Gazda Géza 120 birkát adott át Juhász Jánosnak. Az egyedek listája (kö - 
vetkezik 120 birka neme, kora és testsúlya)" 

Ebből a boton csak annyi áll: 120 birka. Vagy csak 120. De hogy ki adta és kinek, mikor, és 
hogy azok mekkora birkák voltak, az nem derül ki. Ezzel lehetett volna éppen csalni, ha valaki 
akart, de nyilván senki sem akart, különben biztonságosabb módszert választottak volna. Egy 
biztonsági intézkedést beiktattak éppen: a rováspálcát hosszában kettéhasították, egyik felét 
eltette a juhász, másikat a gazda, s amikor a juhász visszajött, összeillesztették, egyeznie kel- 
lett. De ha egyikük aztán faragott magának egy másik rováspálcát, kettéhasította, s annak a fe- 
lét adta oda összeillesztésre? Nem egyezett volna, s mindkét fél a másikat vádolta volna csalás- 
sal. Ez nyilván nemigen fordult elő, különben az adatvédelmi eljárást továbbfejlesztették volna. 

Analógiában se szeri, se száma az olyan Adatoknak, amiknél csak maga az Adat látható, s 
nincs mellette feltüntetve, hogy az mire szolgál. Az ember gyakran talál régi cédulákat a fió- 
kokba, könyvekbe csúszva, rajtuk ilyen feliratokkal: , JENŐ" vagy , POSTA". Ezek a cédulák Ada- 
tot tartalmaznak, amit valamikor azért írtak rájuk, hogy valamit el ne felejtsenek elintézni. Ké- 
sőbb a cédulákat elfelejtették kidobni, más holmik közé keveredtek, s csak hányódnak, mert 
senki sem figyel föl rájuk és dobja ki őket. A rajtuk levő Adat nemcsak aktualitását vesztette el, 
hanem értékét is, megszűnt valóságos Adat lenni. Annak idején a , JENŐ" feliratú cédulára néz - 
ve és a nevet meglátva a cédula tulajdonosa pontosan tudta, hogy mit akar Jenőtől, ezt fölösle- 
ges volt végig kiírni. Elég volt az emlékeztető. 

Az ilyen döglött Adat tipikus példája a döglött telefonszám. Analógiában nem okoz gondot fel- 
írni egy telefonszámot egy cédulára: 555-2368. Az ember felírja és kész. Később, ha megtalálja, 
még felismeri a számjegyek számából és a kötőjelből (vagyis az Adat struktúrájából), hogy ez 
egy telefonszám, de vajon kié? Nem emlékszik. Ezt hívják döglött telefonszámnak, maga a szám 
minden bizonnyal él, de nem tudjuk, hogy kihez tartozik. Felhívni a számot azzal a veszéllyel 
járna, hogy esetleg egy régi ismerősünké, akinek kínos bevallani, hogy valamiért fölírtuk a szá- 
mát, de elfelejtettük, hogy az övé. Legjobb esetben megtaláljuk a telefonkönyvben, de akkor 
meg jön a töprengés: vajon miért akartam fölhívni a szellemirtókat? 

A másik változat, hogy a szám a telefonkönyv szerint mondjuk Kovács Istváné, és nem tudjuk, 
ki az. Valószínűleg soha nem fog kiderülni, hogy a fűtésszerelő, aki azzal csöngetett be, , jó na- 
pot, fűtésszerelő vagyok", később leírta egy cédulára a telefonszámát, de nem írta mellé, hogy ő 
ki - mi pedig sose tudtuk a nevét. 

Digitáliában is lehetséges ugyanez. Egy noteszprogramba ugyanúgy bele lehet írni egy tele- 
fonszámot a tulajdonos neve nélkül, meg az információ nélkül, hogy a szám miért fontos. Hi- 
szen a számítógépek egyik fontos és egyre fontosabb feladatköre, hogy minél több analógiai 
tárgyat minél hatékonyabban helyettesítsenek. Noteszprogramok évtizedek óta vannak. Ilyen- 
kor a Digitáliában kialakított technikát a régi, analógiai módszerrel használjuk, és az eredmé- 
nyért csakis magunkat okolhatjuk. 


Adatok Digitáliában 


Digitáliában az Adat csakugyan mindig két részből áll, egyik sem maradhat el: sem az Adat, sem 
az információ, hogy mire szolgál. Ezt az információt itt azonosítónak, címnek, file-névnek hív- 
ják, enélkül nem lehet Adatot elképzelni. 

A számítógépnek persze minden csak szám. A név is csak egy számsor, az Adat is. Az ősi prog- 
ramozómondás szerint , Ha elraktározol valamit a számítógép memóriájában, raktározd el a sa- 
ját memóriádban, hogy hova tetted". Ez eredetileg azt jelenti, hogy a gép nem tudja helyettünk 
megmondani, hogy mit hova tettünk a memóriában (háttértáron, akárhol), mert fogalma sincs 
róla, hogy mi micsoda és mire szolgál, no meg jól ki is figurázza (mármint a mondás) a feledé- 
keny programozókat. De azt is jelenti ez a mondás, még ha eddig nem is tűnt föl senkinek, hogy 
a Digitáliában elraktározott Adatainknak olyan neveket kell adnunk, amiknek csak Analógiában 
van értelmük. Digitáliában értelemről nem is lehet beszélni, illetve csak akkor, amikor emberek 
veszik használatba az ott tárolt Adatokat. A számítógépnek minden csupa egyforma szám. 

Ez elég unalmas lenne, ezért amikor Digitáliában tárolt Adatok jelentéséről beszélünk, mindig 
arra a jelentésre gondolunk, amit azok az Adatok Analógiában jelentenek. Anélkül, hogy ebbe 
belegondolnánk. 

Mert nincsen ám két világ. Ugyanannak a része mind a kettő. Digitália nem más, mint Analó - 
gia kiegészítése olyan eszközökkel, amik az Adatok nagy tömegeinek gyors és hatékony tárolá- 
sára és feldolgozására szolgálnak: számítógépekkel és azok tartozékaival. Ez a két világ egy és 
ugyanaz. 

Bár igaz, hogy ebben nehéz hinni, amikor az ember napokig keresi az alkalmas programot, 
amivel átvihetné Adatait egyik világból a másikba. 


Számítógép-paleontológia 


Igazi számítástechnikus jóindulatúan néz a tíz, húsz vagy még több éves számítógépekre, de 
nem mulasztja el megállapítani róluk, hogy őskövületek. Ha pedig azok, akkor legfőbb ideje 
megalapítanunk a számítógép-paleontológia tudományát, és megnézni, mire megyünk vele. 

Az előző fejezetben szót ejtettünk az ókori számítástechnikáról és megállapítottuk, hogy a 
számlálókövek nélkülözhetetlenek voltak az akkori könyvelésben. De ez még nem volt számító - 
gép, ókori értelemben sem. 

Az adattárolás csak hosszabb idő után vált a számítógépek fontos céljává, akkortól kezdve, 
amikor a háttértárak kapacitása elég nagy lett ahhoz, hogy lehetséges legyen nagyobb adatbá- 
zisokat tárolni, a sebesség pedig elég nagy ahhoz, hogy ezeket az adatbázisokat elfogadható 
időn belül fel lehessen dolgozni. Ez az 1960-as években következett be. Az ezt megelőző korok 
számítógépei csak számolni tudtak, illetve az adattárolás a számítások végzésétől teljesen külön 
feladat volt, más-más eszközök szolgáltak a két feladatra. 

Az emberiség a történelem hajnalán fedezte fel az adattárolást és a számolást is, de a két fel- 
adat ötven évvel ezelőttig nem találkozott. Nyilvánvalóan egyszerre voltak jelen az adattárolás - 
ra és a számolásra szolgáló eszközök, amikor el kellett végezni egy feladatot, amihez adott érté- 
kek voltak megadva, de az eszközök nem voltak azonosak. Egy kivétel volt mégis, egyetlen 
olyan eszköz, amin adatot is lehetett tárolni és számításokat is végezni vele: a papírlap, ami 
számítástechnikusi szemmel egy memória, s a ceruza a hozzá való írófej. 

A számítógép-paleontológusok nemzetközi kongresszusa eddig még nem alakított ki egységes 
irányvonalakat e tudományág működésére, mert tudomásom szerint én vagyok az egyetlen szá- 
mítógép-paleontológus. Én találtam ki ezt a tudományágat abban a cikksorozatban, amelyből e 
könyv lett, a tudományág nevét pedig csak most, amikor e fejezet címét leírtam. Úgyhogy meg- 
teszem, ami tőlem telik. 

A számítógép-paleontológia célja a számítástechnikai eszközök történetének kutatása az ős- 
kortól kezdve. A számítógép-paleontológia tudományának mai állása szerint (vagyis énszerin- 
tem) a számítástechnika történelme korszakokra bontható, és e korszakokat olyan technológiai 
forradalmak választják el egymástól, amelyeket szemléletváltozás okozott és/vagy kísért. 

A számítástechnika nagy korszakait olyan nevekkel láttam el, amelyeket az emberi történe- 
lemkönyvek is használnak, ámbár az analógia nem teljes, s a változások nem társadalmiak, 
, csak" technikaiak. 


őskor 


Az emberiség őskorának első szakaszában még nem is emberek voltak, csak emberfélék. A szá- 
mítógépek őskorának egész ideje alatt még nem voltak számítógépek, csak egyéb számítóeszkö- 
zök. Az emberiség elszórt, apró törzsekben élt, amik semmit sem tudtak egymásról - a számító- 
eszközök elszórt, apró műszaki kezdeményezések voltak, amik semmit sem tudtak egymással 
kezdeni. 

A számítógépek őskora az emberiség őskorában kezdődött és az első programozható számító- 
gép megjelenésével ért véget 1945-ben, vagyis évezredek felmérhetetlen során át tartott. 


Ókor 


Az emberiség ókora az írott történelemmel veszi kezdetét. Az ókorban hatalmas birodalmak és 
hatalmas építkezések voltak (például az ókori világ hét csodája hét nagyméretű épület és szo- 
bor, az ókori perzsa birodalom pedig ma a világ hatodik legnagyobb országa lenne). A számító - 
gépek ókorában hatalmas, soktonnás gépszörnyek épültek, amiket egész sereg embernek kel- 
lett kiszolgálni. 

A számítógépek ókora a Neumann-elvvel kezdődött 1945-ben és huszonnyolc évig tartott. 


Középkor 


Az emberiség középkorára jellemző a sok kicsi hűbéri birtok, mindenféle földesúr, gróf, püspök 
korlátlan úr volt a maga birtokán, ahol csak ő parancsolt, tehát ott minden másképpen volt, 
mint a szomszéd territóriumon. A számítógépek középkorára a sok-sok elszigetelt géptípus jel- 
lemző, amiknél minden másképpen volt, mint a szomszéd géptípuson. 

A számítógépek középkora az első mikroszámítógép megjelenésével kezdődött 1973-ban és 
nyolc évig tartott. 


Újkor 


Az emberiség újkora sok szempontból az egységesülés kora: a népek és birodalmak tárgyalások - 
ba kezdtek, nemzetközi szabványokat vezettek be például a mértékegységekre, vasút- és úthá- 
lózat épült, és az ipari forradalommal megkezdődött a tömegtermelés. A számítógépek újkorára 
is az egységesülés jellemző, a cél a kompatibilitás, alkatrészekben is, programokban is. Elterjed 
az internet, a számítógépeket tömegesen veszik használatba. 

A számítógépek újkora az első IBM PC megjelenésével kezdődött 1981-ben és tizenöt évig tar- 
tott. 


Legújabb kor 


Az emberiség történelmére napjainkban a tömegkommunikáció és a mobilitás a legjellemzőbb, 
aminek ma már éppen a számítógépek a legfontosabb eszközei. A számítógépek történelmében 
a legújabb kort" onnan számítom, amikor a gépek mobilakká váltak, kézben, zsebben hordha- 
tók. 

A számítógépek legújabb kora az első PDA-k elterjedésével kezdődött 1996-ban és mintegy 
húsz éve tart. 


Vadonatúj kor 


Ez még nem következett be, és senki sem tudja, mikor és hogyan, milyen változások folytán fog 
bekövetkezni. De a számítástechnika fejlődése a jövőben sem fog megállni. A jövő számítástech- 
nikájára a vadonatúj kor elnevezést fogom használni, amelyet Kántor Zsuzsától kölcsönöztem - 
bizonyára megbocsátaná. 

No persze e határkövek egyikére se lehet teljes biztonsággal rámondani, hogy márpedig az az 
évszám az egyetlen és teljesen bizonyos határ, és semmikor máskor nem lehetett. Az egyes kor- 
szakok tárgyalásánál kitérek majd arra, hogy mik lehetnek azok az események, amikhez még 
társíthatjuk a korszak beköszöntét, és miért éppen azt választottam közülük, amelyiket. 

Azt is hozzá kell tennem, hogy ezek a korszakok átfedik egymást az időben. Az emberiség kő- 
korszaka mintegy négyezer évvel ezelőtt véget ért, de Ausztráliában a tizenhetedik századig 
tartott, s mindmáig élnek a világ számos táján apró törzsek, amik elkerülték a kapcsolatot a ci- 
vilizációval. Hasonlóképpen a számítástechnikai ókor hatalmas gépeinek némelyike jócskán 
használatban volt még, amikor már a középkor is elmúlt és beköszöntött az újkor, s ma, a leg- 
újabb kor tizenkilencedik évében a világot még mindig benépesítik az újkor PC-i. Később majd 
megvizsgáljuk, vajon csakugyan egy külön korszak-e az, ami legújabb kornak neveztem el, vagy 
csak az újkor folytatása. 


Az emberiség történelmében csak a kommunista tudomány különböztetett meg legújabb kort, a mai történé - 
szek inkább modern kornak nevezik, és persze nem az 1917-es bolsevik forradalomtól számítják, hanem in- 
kább 1945-től. Mégis ezt a kifejezést választottam, mert jobban illik az ős-ó-közép-új sorozatba, és könyvem 
céljából úgysincs politikai jelentősége. 


Az őskor gépek nélküli gépei 


Osi eszközök 


Ha az olvasó azt mondja, hogy amit az előző fejezetben őskornak neveztem, abban nem voltak 
számítógépek, természetesen igaza van. Programozható, elektronikus gépek, amik számolásra 
(vagy bármire) szolgáltak volna, nem voltak. De az emberiség az őskorban, azaz 1946 előtt is 
végzett számításokat, és az akkori idők erre szolgáló eszközei éppúgy rajta hagyták nyomukat a 
mai számítástechnikán, mint a későbbi korszakok programozható gépei. 

Az első és legkézenfekvőbb eszköz, amit az ember számolásra használt, a tíz ujj volt a két kezén. 
Vagy éppen a lábán is: számos nyelv őrzi annak nyomait, hogy valaha a lábujjakat is használták 
számolásra; például franciául a kilencvenet ma is úgy mondják, hogy guatre-vingt-dix, szó sze- 
rint négy-húsz-tíz, amit úgy kell érteni, hogy 4 : 20 - 10. 

Persze az ujjaink nem tudnak számolni, csak segítenek a számolásban. Volt az őskornak olyan 
számítógépe is, ami maga is számolt és segített is a számolásban: a Hold. Isaac Asimov meglátá- 
sa szerint a Hold fázisainak változása lehetett az a jelenség, ami a kőkori ember figyelmét an- 
nyira megragadta, hogy elkezdett komoly matematikai műveleteket végezni. A Hold körülbelül 
harminc naponként megy végig egy fázisváltozáson, először is tehát el kellett jutni odáig, hogy 
harmincig számoljanak. Amikor a harminc többszöröseivel is tudtak már számolni, akkor kide- 
rült, hogy az mégsem pontosan harminc nap. Újabb fejtörés kellett ahhoz, hogy kiszámolják, 
mennyi is pontosan. Hogy ez először kinek és mikor sikerült, azt persze nem tudjuk. A legősibb 
nyom, ami ezzel lehet kapcsolatos, az úgynevezett lebombói csont, egy Szváziföldön talált pávi- 
ánlábszár, amibe huszonkilenc rovátkát véstek harmincötezer évvel ezelőtt. Ez lehetett hold- 
naptár vagy menstruációs naptár, esetleg a kettő együtt. A húszezer éves ishangói csonton, 
amit Belga-Kongóban találtak, már feltehetően matematikai műveleteket jelentő rovátkák van- 
nak; hogy a műveletek mik voltak, az vitatott, szorzásra is gondolnak, a törzsszámok tanulmá - 
nyozására is, holdnaptárra is. 


Ókori matematika 


A számítógépek őskorában és az emberek ókorában néhány tudós fantasztikus matematikai 
eredményeket ért el. Ezek nagyrészt közismertek. A babiloniak és az indiaiak föltalálták a he- 
lyiértékes számrendszert, a sumérok szabványos mértékegységrendszert vezettek be, szorzó- 
táblát készítettek, geometriai számításokkal foglalkoztak. A görögök alakították ki a modern 
matematika alapjait, amikre mindmáig támaszkodik ez a tudomány. 

Nagyon keveset tudunk azonban arról, hogy ezekhez a ragyogó gondolati bravúrokhoz mi- 
lyen eszközöket használtak - ha használtak egyáltalán. Papírt és ceruzát biztosan, mármint azok 
korabeli megfelelőjét, agyagtábla volt, pergamen, mikor mi. 

Legalább egy számítógépet biztosan építettek. Az utókor antiküthérai szerkezetnek nevezte 
el. Kr. e. 150-100 körül készülhetett, 1902-ben találták meg egy ókori hajóroncsban. Bronzból 
van, 37 fogaskereket tartalmaz, és csillagászati tárgyú görög feliratokat. Kutatása csak nemré- 
giben kezdődött meg, működő modelleket építettek anyagból is, virtuálisan is, s annyit most 
már tudunk, hogy egy kerék elfordításával lehetett beállítani bármilyen dátumot, és megmutat- 
ta az akkor ismert bolygók helyzetét. De ez feltehetően másra nem is alkalmas, és ha létezett is 
belőle több, sok biztosan nem volt. Az ókori számítástechnikában ez inkább egyedi különleges- 
ség lehetett, nem mindennapos eszköz. Sok legóból készült antiküthérai szerkezetet is isme- 
rünk. 


Vonások és kerekek 


Mégis van az eszközöknek egy családja, amiről tudunk. Apró tárgyakat vagy földbe karcolt vo- 
násokat rendeztek csoportokba, így számoltak. 

Kínában számolópálcákat használtak (csou). Nagyon elmés rendszer: öt egymás mellé fektetett 
pálca, — vagy IIIII azt jelenti: öt. Az ennél nagyobb számoknál egy pálcát keresztben tettek le: — 
vagy III az kilenc. Az egymást követő helyiértékeket váltakozó irányú pálcákkal jelölték: —IIIII - 
45. A számlálópálcákat egyenletes távolságokban helyezték el a számolótáblára vagy csíkos szö- 
vetre, az üres hely a nullát jelentette. Később a gójátékból vett kövecskéket tettek le a nulla je- 
leként. 

A Közel-Keleten a por szolgált 
erre a célra. Ezt onnan tudjuk, 
hogy a héber ábák port jelent, 
ebből lett a görög abax, ami már 
azt jelenti: , tábla, amire homo- 
kot vagy port szórnak, hogy geo- 
metriai alakzatokat rajzoljanak 
vagy számoljanak". Az abax bir- 
tokos esete abakosz, ez átment a 
latinba és onnan egész sor nyelv- 
be. Ma már igazi, komoly számí- 
tógépet jelent. 

Az abakusz a világ egyik leg- 
népszerűbb számolóeszköze. Ta- 
lán a sumérok találták föl 4300- 
4700 évvel ezelőtt, de az ő hatva- 
nas  számrendszerükben elég 
komplikált lehetett a használata. 
Az egész ókori világban elterjedt. 
Sokáig sima táblákat használtak, 
amikben kis vájatok voltak a go- 


lyók számára, majd kialakult a képen is látható megoldás, amikor gyöngyöket fűznek drótra és 
erősítenek keretbe; ezt az ember fölkaphatja és magával viheti, nem szóródik szét. 

Az abakusz minden golyósora egy számjegyet tárol. Ízlés kérdése, hogy milyen sorrendben ol- 
vassuk őket, és hogy melyik oldalon. A képen látható játék abakusz például felülről lefelé olvas- 
va a 3341334133-as számot adja ki, ha a bal vége , ér", illetve a 7769776977-et, ha a jobb vége. 
Összeadni úgy lehet két számot, hogy az egyiket beállítjuk az abakuszon, majd a másik számje- 
gyeit egyenként hozzáadjuk, azaz a megfelelő számú golyót áttoljuk a , nem ér" végről az , ér" 
végre. Ha közben kilencnél nagyobb számjegyek jönnek ki (azaz átvitel keletkezik), akkor a 
szükséges számú golyót visszatoljuk és a következő számjegyet eggyel megnöveljük. A kivonás 
ugyanez fordítva. A Távol-Kelet piacain, üzleteiben a japán és kínai változatú abakusz ma is a 
kereskedők népszerű eszköze. 


Hasonló elven működik a Pascaline, amit 1642-ben alkotott meg Blaise Pascal, de a számítógé- 
pek történelmében ez persze még mindig bőven az őskor. A készüléknek hat tárcsája van, amik 
forgatásakor változik a fölöttük levő ablakban megjelenő számjegy. Be kell állítani az első szá- 
mot, majd a hozzáadandó szám minden jegyével sorban továbbforgatni a tárcsákat. A fogaske- 
rekes mechanizmus gondoskodik az átvitelről. 

Az őskori számítógépek többsége vagy általános számolóeszköz volt, vagy valamilyen speciá- 
lis csillagászati probléma megoldására készült. Naprendszerünk felépítése olyan, hogy a csilla- 
gászati jelenségekkel kapcsolatos számítások egy cseppet sem egyszerűek. A holdfázisok válta- 
kozásának pontos kiszámítása csak a kezdet volt. Ötezer évvel ezelőtt egy zseniális kőkori mér- 
nök vezetésével megkezdték Stonehenge építését (kép a következő oldalon), amely sokak véle- 
ménye szerint csillagvizsgáló volt. A csillagokat persze a nagy kövek nélkül is látták, sőt nélkü- 
lük még jobban látták volna, de a mozdulatlan és mozdíthatatlan kövek irányokat jelöltek meg 
az égbolton. A cél a napfordulók időpontjának, vagyis az évszakok pontos váltakozásának meg- 
jósolása lehetett. 

Később kisebb csillagászati eszközöket is készítettek. Sokfelé népszerű volt az asztrolábium, 
amivel nagyon sokféle csillagászati számítást lehetett végezni. 


Csúsztatás 


A Pascaline-nal egy- 
idős az 1622-ben fel- 
talált logarléc, de 
míg a  Pascaline 
egyedi  különleges- 
ség maradt, a logar- 
léceket " számtalan 
változatban gyártot- 
ták háromszázötven 
éven át. Nyilván ma 
is készülnek még, de 
az elektronikus 
zsebszámológépek 
végleg kiszorították 
őket. 


A logarléc előnye, hogy nem igényel áramot, kis helyen is elfér és nagyon gyorsan használha- 
tó: szakembernek egy mozdulatába kerül és megvan az eredmény. Ez azonban nem ellensúlyoz- 
za nagy hátrányát: érteni kell a használatához. Nem bonyolult, de akkor is meg kell tanulni, bi- 
zonyos matematikai összefüggéseket kell ismerni - az elektronikus számológépbe pedig bárki 

Az őskor számítógépei közül mindmáig használatban van a papír és a ceruza, az abakusz és a 
logarléc. Minden bizonnyal még sokáig használatban is lesznek, mert nagyon sok az olyan szá- 
molási feladat, amihez egyszerűen nincs szükség többre - legfőképpen arra nincs szükség, hogy 
a számítások eredményét további számításokhoz használjuk föl, tároljuk, és nem kell az ember 


számolási kapacitásához képest aránytalanul sok adatot feldolgoznunk. 


Átmenet az ókorba 


A számítógépek őskora nem egyik pillanatról a másikra adta át helyét az ókornak. 1946-ban, 
amikortól az ókor kezdetét számítom, az első programozható számítógép lépett színre, de vol- 
tak előfutárai. Olyan gépek, amik kategorizálási rendszerem szerint az őskorba sorolandók, de 
jelentőségük túlmutat azon, hogy léteztek, használták őket, fémjelezték koruk számítástechni- 
káját. 

Az első ilyen gépek a programozható szövőszékek voltak, már a tizennyolcadik században. 
Igen, programozhatóak, bár azt mondtam, hogy ilyen 1946-ig nem volt, de hát voltaképpen csak- 
ugyan nem volt. 


Mechanikus programozás 


Alighanem — sokunknak 
volt . gyerekkorunkban 
Piko Kybernet típusú 
NDK űrautója. Ez egy iga- 
zi programozható autó, 
pedig egy milligramm 
számítógépet sem tartal- 
maz. Programozása telje- 
sen mechanikus. És per- 
sze egyáltalán nem prog- 
ramozás. A színes ele- 
mekkel valójában nem 
algoritmust adunk meg, 
hanem az adatokat. Az 
, algoritmus" fixen bele 
van építve a motorba és a kerekekbe: menni kell előre. A kormánymű elemei az adatok: hogy 
merre kell kanyarodni. 

Hasonlóképpen működtek a programozható szövőszékek is. Maga a szerkezet mechanikája 
tartalmazta az , algoritmust": szőni kell. A lyukszalag, illetve lyukkártya az adatokat közölte, 
hogy hogyan kell szőni. 

Volt még nagyon sokféle gép, főként játékok, például a rajzolni és írni képes robot, automata 
hangszerek - kintorna, verkli, gépzongora -, amiknek közös jellemzője, hogy lyukszalagos 
rendszerben működtek. E ponton a , lyukszalag" szót gyűjtőnévként használom egész sor kü- 
lönféle technikára, amik nagy részében vagy lyuk nem volt, vagy szalag, vagy éppen egyik sem. 
De az alapelv azonos. 

A tárolási forma lehet korong (Piko Kybernet), henger (gépzongora), szalag (Bouchon-szövő- 
szék), kártya (Jacguard-szövőszék) vagy könyv. Ez utóbbi olyan szalagot jelent, amit leporelló- 
szerűen összehajtogattak, és a szerkezet nem tekercseli, hanem lapozza, így a lejátszás végén 
nem kell visszatekerni. Amit pedig ezeken a különféle alakú felületeken tárolnak, az lehet lyuk 
vagy tüske. 

Függetlenül a konkrét anyagi formától, a lyukszalagfélék lényege a folyamatos, változtatha- 
tatlan sebességű és irányú lejátszás. A lejátszómechanizmust hajthatjuk egyenetlen sebesség- 
gel, de nem tudunk rajta olyan lyukasztást elhelyezni, ami a meghajtás sebességének megvál- 
toztatására, vissza- vagy előretekercselésre utasítaná a gépet - illetve ha valaki mégis konstru- 
álna ilyen szerkezetet, azzal csak olyasmiket lehetne elérni, hogy a szalag egy adott részét át- 
ugorja vagy a végtelenségig ismétli. Ezek a gépek nem képesek döntéseket hozni, még olyan 
egyszerűeket sem, hogy a refrént kétszer kell megismételni, aztán folytatni a következő strófá- 
val. Nem, ha ismétlődő refrénre van szükség, akkor többször kell végiglyukasztani ugyanazt. 


Lyukkártyás szövőszék 

Könyv formátumú lyukszalaggal működő kintorna 


Számítógépek a 19. században 


A számítástechnika fejlődése egészen 
másképpen alakulhatott volna, ha 
Charles Babbage-nek sikerül megépíte- 
nie analitikai gépét. De úgy halt meg 
1871-ben, hogy soha nem készült el a 
tömérdek fogaskerékből álló, sokton- 
nás szerkezet, amely körülbelül ugyan- 
azt tudta volna, mint egy évszázaddal 
később a valaha létezett legkisebb tu- 
dású elektronikus számítógépek. Bab- 
bage-et mindazonáltal a számítástech- 
nika egyik, időrendben a legelső atyjá- 
nak tekintjük, Ada Lovelace-t pedig, aki 
matematikai algoritmusokat dolgozott 
ki a gép számára, a történelem első ; 
programozójának. (Sajátos fintora a sorsnak, hogy amikor a programozás foglalkozás lett, soká- 
ig szinte kizárólag férfiak művelték, de a legelső programozó nő volt, egy fiatal, arisztokrata 
családanya.) 

Nem sokkal Babbage halála után lépett színre a számítástechnika második atyja, Herman Hol- 
lerith, aki az első működő, valósággal használatba vett számítógépet építette. Azaz mégsem, 
mert ez a gép nem tudott számolni, csak számlálni. Lyukkártyákkal működött, amiket egyenként 
betettek a kártyaolvasóba és rányomtak egy rácsos szerkezetet, ami rugós drótokat tartalma- 
zott. Ahol a kártyán lyuk volt, ott a drót átment rajta és beleért a kártya alatt levő higanyfürdő - 
be. Ezzel záródott az áramkör, és az illető lyukakhoz, illetve drótokhoz tartozó számlálók lép- 
tek egyet a műszerfalon. Ennyit tudott a gép. Az a tény tehát, hogy ezzel a géppel Hollerith re - 
kordidő alatt és rendkívül olcsón összesíteni tudta az Egyesült Államok 1890. évi népszámlálá- 
sának adatait, nem a gép fejlett képességeinek köszönhető, hanem az ügyes szervezésnek, ami- 
vel elrendezte, hogy a kártyákra milyen adatok kerüljenek, és nyilván hogy a megfelelő kártyá- 
kat a megfelelő sorrendben tegyék a gépbe. Arról, hogy a gép előtt ülő kezelők milyen fokú hi- 
ganymérgezést kaptak, a történetírás nem szól. 

A Turing-gép 


Az őskor végi számítástechnika harmadik atyja sem épített fizikailag létező berendezést, akár- 
csak Babbage, de Alan Turing nem is akart. 1936-ban konstruált gépe, a Turing-gép tisztán ma- 
tematikai fogalom, ámbár azóta építettek néhányat mechanikus készülékként, s jóval többet 
számítógépen szimulálva. 

A Turing-gép egy központi egységből áll, amelynek van egy író-olvasó feje és egy átmenettáb - 
la nevű szabályrendszere. Az író-olvasó fej egy végtelen hosszú szalagot olvas, amely cellákra 
van osztva, és minden cellában egy szimbólum szerepelhet, valamilyen előre meghatározott 
készletből. Van továbbá a gépnek egy állapota, amely szintén meghatározott készletből valame- 
lyik. A gép számon tartja, hogy a szalagnak éppen melyik cellájánál tart. Kiolvassa az ott talál - 
ható szimbólumot, és megnézi az átmenettáblában, hogy a jelenlegi állapotához és a látott 
szimbólumhoz milyen utasítás tartozik. Ezt végrehajtja és továbbmegy a következő cellához. Az 
utasítások át tudják küldeni a fejet a szalag egy más részére, új szimbólumot írathatnak a sza- 
lagra, megváltoztathatják a gép állapotát, illetve leállíthatják a gépet. 

A Turing-gép mindmáig a matematikusok egyik kedves játéka, de a valóságos számítógépek 
megépítéséhez vezető úton is jelentős szerepet játszott. 

Az alábbi képen a Brown-típusú óraműves Turing-gép látható, amely a valóságban nem épít- 
hető meg. Valóságosan működő, legóból épített Turing-gépet is megnézhet az olvasó ezen az ol- 
dalon. 

Az ókor monstrumai 


Titkos is és misztikus 


Mindössze hetven éve ért véget a számítógépek őskora és vette kezdetét az ókor. Ekkortól be- 
szélhetünk valódi számítógépekről. Amikor e sorokat írom, még néhány hónap hiányzik 1945. 
június 30-a kerek hetvenedik évfordulójáig. Ezen a napon jelent meg a számítógépek negyedik 
atyjának, Neumann Jánosnak rövid, befejezetlen tanulmánya, amely Az EDVAC-jelentés első vázla- 
ta címet viselte. Persze matematikai nyelven volt írva, hiszen a szerző - a szakirodalomban 
John von Neumann, apja ugyanis osztrák nemesi címet kapott - matematikus volt, a Princeto- 
non tanított. De mi volt a címszereplő? 

Elektronikus Diszkrét Változós Analóg Számítógépnek hívták, 1944-ben kezdték meg a terve- 
zését és "46-ban épült meg, közel félmillió dollárból. Egy marylandi katonai létesítményben ké- 
szítették, s itt is maradt egészen 1960-ig, amikor lebontották. Nem szállítgatták ide-oda. Közel 
nyolc tonnát nyomott, negyvenöt négyzetméteren helyezkedett el hatalmas szekrényekben, 
műszakonként harminc ember kellett a kiszolgálásához, meg ötvenhat kilowatt, több, mint né- 
melyik autó fogyasztása. De ez már igaziból tudott számolni. Ezer darab negyvennégy bites szá- 
mot tudott tárolni, ami mai mértékegységben 5500 byte-nak felel meg; később a tárkapacitást 
1024 számra bővítették. Több száz műveletet végzett másodpercenként. 1946-ban ez szenzáci- 
ósnak számított. Nem az, hogy milyen sok számot tárolt és milyen gyorsan tudott velük számol- 
ni. Maga a tény, hogy létezett. 

Ámbár nem az EDVAC volt az első elektronikus számítógép, hanem közvetlen elődje, az ENI- 
AC. Ez még nagyobb volt, huszonhét tonnát nyomott egy jókora lakásnyi területen, és százöt- 


ven kilowattot fogyasztott; a pletyka szerint ha bekapcsolták, Philadelphiában elsötétültek a 
lámpák. ott épült, a philadelphiai egyetemen, teljes titokban 1943-tól, s csak a háború után, "46- 
ban szállították át végleges helyére, ugyanabba a katonai létesítménybe, ahol az EDVAC műkö- 
dött. Arról nincs adat, mekkora munka volt a törékeny monstrumot szekrényekre szedni, elfu- 
varozni és újra összerakni. 

Az első számító- 3 
gépek mind egyedi 
példányok voltak, 
sorozatgyártásról 
még jó ideig nem 
lehetett szó. Rend- 
kívüli dolog volt 
akkoriban egy szá- 
míiítógép, és sokáig 
egészen titkos is, 
hiszen még a hábo- 
rú idején, katonai 
fejlesztésként — in- 
dultak. Később tit- 
kosak már nem voltak, csak misztikusak. Néha megjelent róluk egy-egy fotó a magazinokban, s 
az újságírók lelkendeztek egy sort a nagy tudású elektronikus agyról, amely hamarosan képes 
lesz, netán már most is az, arra, hogy - és következett valami tökéletesen abszurd jóslat a mes- 
terséges agyak tudásáról, nem ritkán olyasmi, amit a mai számítógépek se tudnak még. A laiku- 
soknak természetesen fogalmuk se volt, hogy mi az a számítógép és mire jó. Azt hitték, hogy 
gondolkodik, úgy, mint egy ember, vagy még fejlettebben, hiszen akkora hatalmas. 

Sokszor a szakemberek is elvetették a sulykot, egyes problémákat egyszerűbbnek gondoltak, 
mint amilyenek. Csató István 1964-ben megjósolta, hogy hamarosan akkora számológépeket ál- 
lítanak majd elő, amiket bárki a zsebében hordhat - s ez így is történt, 1971-ben megjelentek az 
első zsebszámológépek -, de azt is hozzátette, magától értetődő természetességgel, hogy a gép 
élőszóban is megérti majd az embert. Ez azonban 2011-ig, az Apple Siri programjának megjele- 
néséig váratott magára, és az élőszó ma is ritkán használt módja a gépek irányításának. Ma, 
2015-ben legjobb tudomásom szerint nem jellemző, hogy az emberek diktálni akarnának a 
zsebszámológépüknek. Nyugodtan nyomkodják a gombokat. 

De nemcsak túlzott elvárások és elképzelések voltak, az ellenkezője is. 1943-ban az IBM elnö- 
ke úgy vélte, a világpiacon öt számítógépre lehet igény - ez talán nem is olyan meglepő, ha be - 
legondolunk, mibe került akkoriban egy számítógép felépítése és működtetése. A DEC elnöké- 


nek híres kijelentése azonban finoman szólva is megdöbbentő: , Nem hiszem, hogy az emberek 
számítógépet akarnának az otthonaikba", mégpedig azért, mert 1977-ben mondta. Látni fogjuk, 
hogy akkoriban, a számítástechnika középkorának kellős közepén mennyire rövidlátó volt már 
egy ilyen jóslat. 

1954-ben ugyanis megjelent az első tömegtermeléssel előállított számítógép, az IBM 650-es 
(kép az előző oldalon). Nyolc év alatt közel kétezer darab készült belőle. Kicsi volt, alig kilenc 
mázsa, s külön-külön berendezésekkel tetszés szerint bővíthető. Dobtáras memóriája teljes ki- 
építésben húszezer betűt tárolhatott. S egyre jobb, gyorsabb, olcsóbb típusok követték, amiket 
persze még mindig csak vállalatok, egyetemek engedhettek meg maguknak, magánemberben 
föl se merült a gondolat, hogy számítógépet vegyen. Pedig akkor is voltak gazdag emberek, de 
mihez kezdtek volna vele? 

A technika azonban tovább fejlődött. 1955-től a nagyméretű, drága, lassú, folyton cserére szo- 
ruló, nagy fogyasztású vákuumcsöveket (a lenti képen) fölváltották a tranzisztorok (a követke- 
ző oldalon), amik sokkal kisebbek, olcsóbbak és gyorsabbak voltak. 1968-ban pedig a nagymére- 
tű és drága tranzisztorokat fölváltotta a mikroprocesszor. Ekkor vált lehetségessé az a techno- 
lógiai forradalom, amely véget vetett a számítástechnika ókorának. De kellett hozzá egy szem- 
léletbeli forradalom is. 


Kicsit utópisztikus 


A hatvanas években a számítógép-használat szokásos menetrendje a következő volt: a progra- 
mozó megírta és meglyukasztotta programját, majd a nagy köteg lyukkártyával besétált a számí- 
tóközpontba. Itt a programját besorolták a még nagyobb kötegbe, amit folyamatosan adagoltak 
a gépnek, egymás után a feladatokat. Amikor a programozó munkája sorra került, a techniku- 
sok , betáplálták" a gépbe (ez az ige a szaknyelvben gyorsan feledésbe merült, de a laikusok 
még sokáig használták), a gép végrehajtotta, s a kapott lyukkártyákat, lyukszalagdarabot vagy 
akár nyomtatott papirost átadták a programozónak. Így a programozó voltaképpen nem is látta 
a gépet, amit programozott, és sokszor huszonnégy órát várhatott az eredményre - persze még 
így is elégedett lehetett, hiszen olyan problémákról volt szó, amiket gép nélkül megoldani he- 
tekbe is beletelt volna. 

Ezt a módszert kötegelt feldolgozásnak hívták, és nagyon gazdaságosnak tartották, hiszen a 
gépnek nem kellett várnia az újabb feladatra, az ideje maximálisan ki volt használva. Akadtak 
azonban, akik szerint ez csak a gép szempontjából volt gazdaságos, az emberek ideje szempont- 
jából nem. A programfuttatások tekintélyes hányada nem azzal végződik, hogy a programozó 
megkapja a kívánt eredményeket, hanem csak annyival, hogy a gép leáll hibaüzenettel. A prog- 
ramozó ezután kijavítja a hibát, a gép talál helyette egy másikat... ez így mehet egy 
összetettebb probléma esetén akár heteken át, ha a gép kellőképpen le van terhelve. 

A kötegelt feldolgozás lassúságát forradalmi ötlettel küszöbölték ki. Időosztásos rendszernek 
nevezték. A gép nem technikusoktól kapta a feladatokat kötegekben, hanem maguktól a fel- 
használóktól közvetlenül, pontosabban egyszerűbb gépek közbeiktatásával. A felhasználó egy 
terminálnak nevezett készülék előtt ült, ami általában papírra dolgozó elektromos írógép volt, 
de összeköttetésben állt a számítógéppel. A felhasználó leírta, hogy mit kíván, és a számítógép 
végrehajtotta. A géphez rengeteg terminál volt kötve, amik előtt mások ültek, és a gép az ő pa- 
rancsaikat is ugyanúgy végrehajtotta. A gép valójában csak töredék másodperceket tölt egy-egy 
felhasználóval, aztán megy tovább a következőhöz, de a gép gyors, az emberek pedig lassúak, 
ezért az ember úgy érezte, hogy a gép egyedül ővele foglalkozik. 

Az időosztásos rendszerek jelentős hatást gyakoroltak a számítástechnika történelmére. Sok 
ezer embert - jórészt egyetemistákat, köztük a következő korszak számítástechnikájának for- 
málóit - megismertettek azzal az élménnyel, hogy közvetlen kapcsolatban állnak a számítógép- 
pel, és azt csinálnak vele, amit akarnak. Ezáltal megszülethettek az olyan alkalmazások, amik 
nem szolgáltak roppant fontosságú katonai vagy tudományos célokat, egyszerűen csak valaki- 
nek éppen ahhoz volt kedve, hogy kikísérletezze mondjuk a napkelte időpontjának számítógé- 
pes kiszámítását, másvalaki pedig játékprogramot írt. Megszülettek a számítógépes játékok. 
Valamint 1964-ben a Dartmouth egyetemen John G. Kemeny és Thomas E. Kurtz elkészítette a 
BASIC programnyelvet, amely a számítástechnikai középkorban rendkívüli jelentőségre tett 
szert. 


a 


ő 
Hl hi 
- a 


Az ókor alkonya 


A gépek egyre kisebbek és olcsóbbak lettek, és megvolt már az igény arra, hogy olyan gépek 
szülessenek, amiket az emberek meg tudnak venni a saját pénzükből, hazavinni és otthon vagy 
az irodájukban használni. John G. Kemeny 1972-ben írt könyvében még egy olyan világot kép- 
zelt el, ahol az emberek egyre nagyobb hányada kérhet terminált az otthonába, és telefonvona- 
lon éri el a számítógépet. De 1973-ban megszületett az első házi számítógép, és ezzel kezdetét 
vette a számítástechnika középkora. 


Beköszönt a középkor 


Az úttörők 


Felosztásomban a középkor a második olyan korszak, amelyben már voltak igazi számítógépek, 
tehát az első, ami úgy jött létre, hogy a korábbi számítástechnikát megreformálták. Lássuk, ho- 
gyan és miért. 

Egyre nagyobb volt azoknak a száma, akik Dartmouthban vagy más egyetemeken már megis - 
merkedtek a számítógéppel, megtanultak programozni, értették, mire jó és mit tudhat a számí- 
tástechnika. Egy új korszak úttörőinek érezték magukat, teljes joggal - csak éppen ahhoz, hogy 
ezt az úttörő tevékenységet kifejthessék, el kellett menniük valahová, ahol volt számítógép. 
Vagyis beiratkozni egy egyetemre, beállni a hadseregbe... nem volt sok választásuk, és mind - 
egyiknek voltak , mellékhatásai". Kapva kaptak hát az alkalmon, hogy saját számítógépük lehet, 
ha némi alkut kötnek az elvárások és a lehetőségek között. 

A változást, amiről persze még nagyon sokáig nem lehetett tudni, hogy egy új korszakot je- 
lent, az a törekvés szülte, hogy az emberek kezébe megvehető és hazavihető számítógépet adja- 
nak. Ehhez az kellett, hogy a gépek fizikai terjedelme, súlya, áramfogyasztása és ára a sok-sok 
négyzetméterről, tonnáról, kilowattról és sok százezer dollárról elfogadható szintre csökken- 
jen. A mikroprocesszor ezt lehetővé tette, az új gépek kicsik és olcsók voltak. Hamarosan meg- 
született a felismerés, hogy a gépeket akkor lehet a legolcsóbban használni, ha a háztartások- 
ban már amúgy is meglevő perifériákat kapcsolnak hozzájuk. Kétféle készülékkel lehetett ezt 
megtenni, a tévével és a kazettás magnóval, ami akkoriban a zenehallgatás egyik fő eszköze 
volt. Talán fölmerült a gondolat, hogy a szintén sokfelé megtalálható villanyírógépeket is föl- 
használhatnák, a számítógépek billentyűzete lehetne belőlük, de valószínűleg bonyolultabb és 
költségesebb lett volna a csatlakoztatás, mint saját billentyűzetet gyártani a gépekhez. 

Ha a középkornak lett volna jelszava, az minden bizonnyal az olcsóság lett volna. Okkal. Ha 
nem állítanak elő olcsó számítógépeket, az egész technológia továbbra is egyetemek és vállala- 
tok játéka marad. Márpedig magánember sokkal több van, mint vállalat, s annak a cégnek, ame- 
lyik néhány ezernél több gépet akar eladni, magánemberek közül kell toboroznia vásárlóit. 
Méghozzá a technikai újdonságok iránt legfogékonyabb korosztályból, a fiatalok közül, akiknek 
tömegével lehet eladni számítógépeket - ha meg tudják fizetni. Márpedig a vásárlóerejük na- 
gyon csekély. A gépeket még olcsóbbá kell tenni. 


Egy középkori gép 


Nézzük, mi kellett egy középkori számítógéphez és milyen módokon próbálták megfizethető vé 
tenni. 

Mikroprocesszor és kapcsolt részei. Ezek viszonylag olcsók voltak már, további árcsökkenést 
egyedül a tömeges eladásoktól lehetett várni. Ezért eleve szerencsés ötlet volt a gépeket elter- 
jedt, tehát nagy mennyiségben, olcsón előállított processzorok köré építeni. Csakhamar kihul- 
lottak a rostán azok a processzorok, amelyekből nem tudtak (akármilyen gépbe építve) elég so- 
kat eladni. 

A középkori processzorok azért is olcsók voltak, mert beérték az egyszerűbb, de lassúbb 
nyolcbites architektúrával, még azután is, hogy közben a tizenhat bitest is föltalálták. 

Memória. Ez volt a középkori gépek egyik legdrágább része. A memóriachipek még annyira 
költségesek voltak, hogy a gépeket annyira kevés memóriával szállították, amennyire csak le- 
hetett - némelyikben a működőképesség határáig csökkentették a memóriát. A népszerűbb tí- 
pusokhoz külön árultak memóriabővítést, azok számára, akik a gép megvétele után a bővítés 
árát is összespórolták; akiknek több volt a pénzük, vehettek egyből a nagyobb memóriájú válto - 
zatból. (Így például 1984-ben a ZX Spectrum 16 kilobyte-os változata 99 fontba került, a 48 kilo- 


byte-os viszont 125-be. Vagyis 32 kilobyte többletért huszonhat fontot kellett ráfizetni - ha ezt 
visszavetítjük az alapgépre, az derül ki, hogy az ár 1396-át a memória tette ki. Valójában többet, 
hiszen a két változat nem ugyanolyan chipeket használt.) 

Billentyűzet. Ezt praktikusan nem lehetett a gépekből kispórolni, ezért igyekeztek minél ol- 
csóbban előállítani. Sok gép kapott a távirányítókéhoz hasonló gumibillentyűzetet, vagy még 
ennél is olcsóbb, nehezen használható érintős gombokat. De azoknak, akik ezeket a gépeket 
megvették, az alternatíva az volt, hogy nem lesz semmilyen számítógépük. 

Képernyő. Szinte egyeduralkodók voltak a háztartási tévékészülékek. A gépek nagy részéhez 
egyáltalán nem is lehetett monitort csatlakoztatni; amelyikhez igen, azt is elsősorban a tévé ke- 
zelésére készítették föl, monitoron is legfeljebb élesebb képet tudott, de nem jobbat. A kora kö- 
zépkori gépeken még ez sem volt, csak egy sor lámpa vagy egy kis számjegyes kijelző segítségé- 
vel közölhették munkájuk eredményét. 

Háttértár. Elsősorban kazettás magnót használtak, a legtöbb gép szabványos csatlakozót ka- 
pott, és olyan magnóval dugták össze, amilyen volt a háznál. A magnó típusa befolyásolhatta az 
adatrögzítés minőségét, ezért néhány gyártó saját magnót is gyártott. 

Csak a gépek egy részénél volt alternatíva, ami szinte mindig a floppy volt. A gyártók saját 
floppymeghajtókat is gyártottak, a lemezek szabványosak voltak, azokat sokféle gyártótól lehe- 
tett venni. A floppy azonban a középkor egész folyamán a jómódú számítógép-tulajdonosok ki- 
váltsága maradt. 

Nyomtató. Szintén csak néhány típushoz lehetett beszerezni, a számítógépek gyártójától. Mi- 
vel nélkülözhető volt, a legtöbben nem vettek nyomtatót. 

Joystick. Mivel a középkor a legelső időket leszámítva a játékgépek kora volt, s a felhasználók 
hatalmas hányada soha semmi másra nem használta a gépét, csak játékra, a joystick nagyon 
fontos periféria volt. Sok gyártó gyártotta őket, mindig adott géptípussal voltak kompatibilisek. 
Sok gép azonban egyáltalán nem tudott joystickot kezelni. 

Egér. A középkorban szinte teljesen ismeretlen volt, bár akadtak típusok, amikhez gyártottak, 
de a legtöbben csak a magazinok fotóiról ismerték. 


A középkor szakaszai 


A középkorban persze ugyanúgy nem használták a , középkor" elnevezést, mint az emberi tör- 
ténelem középkorában - a számítógépeknél csak én találtam ki ezeket az elnevezéseket. Ők házi 
számítógépnek hívták azokat a gépeket - vagyis hát mi, hiszen ezeknek az időknek magam is ré- 
szese voltam -, vagy mikroszámítógépekről beszéltek, megkülönböztetendő őket a nagyszámítógé- 
pektől, amelyekkel az ókor tárgyalásánál már megismerkedtünk, és a miniszámítógépektől, ame- 
lyek valamivel kisebbek és olcsóbbak voltak ugyan, de még bőven az átlagember lehetőségein 
felül. 

Ha a középkort részekre osztjuk, meg kell különböztetnünk 

- a kora középkort, amikor a gépek még nem jelenthettek többet néhány számítógépbolond 
játékánál; 

- a játékgépek korát, amikor háztartások tömegeiben jelent meg valamilyen számítógép a 
gyerekek drága játékaként; 

- a késő középkort, amikor még történtek erőfeszítések a már egyértelműen hanyatló játék- 
gépes világ felélesztésére, új gépekkel; 

- és a reneszánszt, amikor már csak egyes sikeres gépek nosztalgikus varázsa élt, illetve él. 

A középkor sajátossága, hogy miközben a tárgyalásom szempontjai szerinti újkor már (1981- 
ben) megkezdődött, a középkor még javában tartott, sőt éppenséggel csak ezután élte virágko- 
rát. Akárcsak az emberi történelemben, különböző korszakok éltek együtt, de nem volt földraj- 
zi széttagoltság. A nyolcvanas években megeshetett, hogy egy informatikus a munkahelyén 
ókori nagyszámítógépen dolgozott, otthon pedig újkori PC-n, mialatt a gyereke a kettő közé eső 
középkorhoz tartozó Commodore-on játszott. Jómagam is évekig használtam PC-t és Commo- 
dore-t felváltva. Akkoriban ezeket egyszerűen különböző géptípusoknak láttuk. Csak később 
vált világossá, hogy két különböző történelmi korszakot testesítettek meg. 


A középkor értéke 


A középkort az olcsóság követelménye hívta életre és ugyanez is vetett véget neki. A szakma 
lassanként belátta, hogy olcsó húsnak híg a leve, és többre lehet menni olyan gépekkel, ame- 
lyekbe többet kell beruházni, de többet is kap tőlük az ember. De persze ez sem ilyen egyszerű. 

A középkor nem valamiféle mellékvágány volt a számítástechnika fejlődésében, a drága, ha- 
talmas gépek és a drága, kicsi gépek közé ékelődött tévút az olcsó gépekkel. Szó sincs róla, a kö - 
zépkor több szempontból nélkülözhetetlen része az ipar történelmének, a középkor nélkül az 
újkor soha nem jöhetett volna létre. 

Egyrészt műszakilag. A középkor hozott létre számtalan olyan mikroelektronikai találmányt, 
amik nélkül az újkor technológiája nem születhetett volna meg. 

Másrészt pedig társadalmilag. A középkorban vált a számítógép tömegcikké, emberek töme- 
geinek személyes ismerősévé, mindennapos használati tárgyává. Az ókori gépek legnépszerűbb 
típusaiból sem adtak el többet néhány ezernél, esetleg néhány tízezernél, és nagy részük válla- 
lati könyvelést intézett, vagyis munkaeszköz volt, amit csak az illetékes szakemberek ismertek 
- mindenki más a vállalatnál legfeljebb egy kíváncsi pillantást vetett rájuk. Az időosztásos 
rendszerekben persze sokan megismerkedtek a számítógéppel közelről is, de ők is legfeljebb 
néhány tízezren lehettek - s miután elvégezték az egyetemet, a számítógép is kilépett az éle- 
tükből. 

A házi számítógépek legnépszerűbb típusából, a Commodore 64-esből azonban több milliót 
adtak el; a becslések tizenkétmilliótól harmincig terjednek. S ez csak egyetlen típus. És ezek 
legnagyobb része családokhoz került, fiatalokhoz, gyerekekhez, ahol az volt a jellemző, hogy a 
barátaik átjártak hozzájuk számítógépezni (éppen úgy, ahogy a tévé korai időszakában átjártak 
tévét nézni a szomszédhoz, akinek már volt tévéje). Az eladott mikrogépek számát be kell szo- 
rozni azzal, hogy hány felhasználója volt egy-egy gépnek, még ha csak alkalmi is. 

Ez azt okozta, hogy a középkor folyamán, főleg 1982-től kezdve sokmilliós tömegek ismerked- 
tek meg testközelből a számítástechnikával, méghozzá legnagyobbrészt fiatalok és gyerekek, 
akik a következő évtizedekben a társadalmat formálták és formálni fogják. Közülük kerültek ki 
azok, akiknek már el lehetett adni a Commodore 64-esnél sokkal drágább PC-t, mert tudták, 
hogy mi az a számítógép és mire jó. Aki soha életében nem látott biciklit, nem fog egyből meg- 
venni egy méregdrága BMX-et, de esetleg egy olcsó kis utcai kerékpárra rá lehet beszélni - és 
még könnyebben arra, hogy kipróbálja egy barátjáét, ingyen. 


Az első fecskék 


A kitek kora 


1973. január 15-én lépett színre az első mikroszámítógép, s bár akkor ezt még senki sem tud- 
hatta, ezzel beköszöntött a számítástechnikai FOZEPÉEGE 

A gépet egy apró fran- 
cia cég, az R2E készítet- 
te. 8500 frankba került. 
Sajnos kevés műszaki 
részlet maradt fenn. In- 
tel 8008-as processzor 
volt benne, ötszáz kilo- 
hertzcel ketyegett, de a 
memória méretéről, a 
gép képességeiről keve- 
set tudunk. A neve: 
Micral N. 

A cég vezetője, André Truwong Trong Thi , a személyi számítógép atyja" jelzővel vonult be a 
történelembe, bár a Micral sorozat a kilencvenezer eladott példány ellenére sem nevezetes 
másról, csak hogy az volt az első. A hetvenes évek folyamán a cég több típust is kiadott, aztán 
megvette őket egy nagyobb cég. 

A Micral N nem sokáig volt egyedi a 
mikroszámítógépek között (ezt a szót 
egyébként az R2E vezette be). Még 
ugyanabban az évben megjelent az In- 
tel gépe, az Intellec 4, amely négybites 
Intel processzort használt, és egy fel- 
használó visszaemlékezése szerint fél- 
órába telt betöltenie az assembler 
programot, aminek futtatása közel egy 
órába telt fázisonként, és három fázisa 
volt. A következő években egyre-másra 
láttak napvilágot újabb és újabb gépek, 
amelyek legnagyobb része tökéletes 
kudarcot vallott. Többet közülük kit- 
ben árusítottak, vagyis építőkészlet- 
ben, ami tartalmazott egy útmutatót, 
kapcsolási rajzot, és a vevőnek magá- 
nak kellett forrasztópákát, csavarhúzót ragadnia és megépítenie a gépét. Sokan feladták, nem 
kevés számítógép végezte bedobozolt alkatrészhalomként a sufniban, majd a szemétben - de 
olyan is volt, amelyik még a kitig sem jutott el. Jon Titus, a Mark-8 számítógép tervezője csak 
egy negyvennyolc oldalas építési útmutatót adott öt dollár ötven centért, amit hétezer-ötszá- 
zan vettek meg, de csak négyszázan vették meg az alaplapot, nem tőle, a különböző alkotóele- 
meket más-más helyről kellett megvenni. Kétségkívül ez az olcsóság netovábbja, hiszen mindig 
csak egy-egy alkatrészre kellett spórolni. De nagyon kevés Mark-8-as készült el valaha is. (Kép 
a következő oldalon.) 


BRÓANAS  nadasae 


Az első gépek többségének kudarcát az okozta, hogy gyakorlatilag nem tudtak semmit. Minia- 
tűr memória, ami éppen hogy elegendő volt néhány alapvető számításhoz, az előlapon egy sor 
kapcsoló és lámpa, amikkel a gép kommunikált - ez csak az olyan güzüknek volt való, akiknek 
volt türelmük ezeket a gépeket nyomkodni. A többiek csak megcsodálták és valami mással fog- 
lalkoztak. 

De olyan gép is volt, amelyiknek éppen az okozta a kudarcát, hogy túl sokat tudott. 1975-ben 
jelent meg a Compucolor 1 (két évvel később a 2), egy szenzációs képességekkel ellátott masina. 
(A következő oldal felső képén.) Nyolc kilobyte memória azokban az időkben, amikor a legtöbb 
gépnek egy kilobyte se jutott. Nyolc kilobyte videómemória. Monitor, floppy, fényceruza. Teljes 
leütésű, 74 gombos billentyűzet. Nyolcszínű grafika, nagy felbontással: 160-192 képpont, miköz- 
ben a többi gépnek egyáltalán nem volt ilyen grafikája. Fejlett BASIC nyelv. Egy évtizeddel előz- 
te meg korát, nem csoda, hogy eladhatatlan volt: több mint kétezer dollárba került. A második 
változatnál költségkímélő megoldásokkal próbálkoztak, de így is ezerötszáz dollár maradt az 
ára. Egy ilyen gépet azok tudtak volna értékelni, akik játékra vették (vagy vetették a szüleik- 
kel), de ez a réteg még sokáig nem alakult ki, és ennyi pénzt nem is áldozhattak a gépre - főleg 
hogy nekik már elkészült játékprogramok választéka is kellett volna. A güzük pedig, akik prog- 
ramozásra akartak gépet, megelégedtek az ennek töredékét tudó, olcsó típusokkal. 

Már amennyire olcsónak volt mondható 1975-ben a négyszáz dolláros Altair 8800. (A követke- 
ző oldal alsó képén.) Ez a kites változat ára, összeszerelve hatszáz volt. 256 byte memó riájával, 
a Micraléhoz hasonló kapcsolós-ledes kezelésével egyáltalán nem tűnik olyasminek, ami meg- 
dobogtathatta az akkori számítógép-mániákusok szívét. Pedig ezt tette. Felkerült a Popular El- 
ectronics magazin címlapjára, és hirtelen az érdeklődés középpontjában találta magát. Az apró 
garázscég, a MITS hirtelen rengeteg megrendelést kapott. 


A gép egyik nagy nevezetessége a hozzá készült BASIC programnyelv, amihez memóriabőví- 
tést és illesztőkártyát is kellett venni, úgyhogy nem volt olcsó; ha mindent kitben vett is az em- 
ber, nyolcszáz dollár alatt nem úszta meg. (Arról nem találtam adatot, hogy mibe került a 
teletype, pedig az is kellett hozzá.) De népszerű lett a BASIC is, és emelkedni kezdett annak a 
másik apró cégnek a csillaga is, amelyik ezt a BASIC-et megírta. Ez volt a Microsoft. 


Otthon főzött gépek 


Ezeket a gépeket akkoriban hol személyi számítógépnek, hol mikroszámítógépnek hívták, de hama- 
rosan a házi számítógép kifejezés is megjelent. Csak jóval később alakult ki a modern használat, 
amikor mikroszámítógépnek hívunk mindent, ami egy íróasztal méretű miniszámítógépnél ki- 
sebb és olcsóbb - talán a nyolcvanas évektől már nem is készült másféle, ezért ez a szó el is 
avult -, s ezen belül megkülönböztetünk házi számítógépet, a lehető legolcsóbban előállított, a 
felosztásomban a középkorba tartozó gépet - illetve PC kategóriájú személyi számítógépet, 


amely már az újkort jelenti. Írásomban ezeket a fogalmakat konzekvensen használom, de érde- 


mes tudni, hogy amikor a leírt események zajlottak, a szóhasználat még egyáltalán nem szilár- 
dult meg. 

A házi számítógép, angolul home computer kifejezés létrejöttében nagy szerepe volt a Homeb- 
rew Computer Club nevű csoportnak, amely 1975 márciusában gyűlt össze először a Szilícium- 
völgyben, s 1986-ig működött. A név, amelyet házi főzésű, házilag párolt számítógépnek fordít- 
hatunk, hamar elterjedt, hiszen akkoriban az emberek még tényleg maguk főzték, azaz rakták 
össze kitből a számítógépeiket. Később számtalan hasonló klub alakult világszerte, folyóiratok 
jelentek meg, amelyek egyes géptípusokkal, gépcsaládokkal vagy a mikroszámítógépek összes- 
ségével foglalkoztak. Egy részük magasabb kort is megért, akadnak, amelyek mindmáig megje- 
lennek. 

Az Altair után alig hat évvel megjelent az első PC, s ezzel kezdetét vette az újkor. De a közép- 
kor gépei csak ekkoriban kezdték virágkorukat, a nyolcvanas évek legvégéig és valamicskét 
még a kilencvenes évekig is kitartottak. Az utolsó mikroszámítógépre 1994-ből van adat, ekkor 
még kiadtak Romániában egy Spectrum-klónt. 


A játékgépek kora 


Tarka világ 


A nyolcvanas évek 
számítástechnikai vi- 
lágát a középkori gé- 
pek uralták, függet- 
lenül attól, hogy - 
mint említettem - 
1981-ben már megje- 
lent az első újkori 
gép. A számítógép- 
történelem legszíne- 
sebb időszaka ez, 
csak a legfontosabb 
géptípusokból tucat- 
nyit számolhatunk, a 
kevésbé — ismertek 
százával —— jelentek 
meg. 

Először is mi az, 
hogy játékgép? A 
szót a számítástech- 
nika már régóta használja, szinonimája a konzol vagy konzolgép. Olyan számítógépet jelölnek 
vele, amelyet egy vagy több (beépített vagy cserélhető) játékprogrammal láttak el, és a felhasz - 
nálónak nincs arra módja, hogy a gépet bármi egyébre használja. Ezek célszámítógépek: csak 
arra a célra alkalmasak, amire készítették őket, a felhasználó nem tud hozzájuk saját progra- 
mot készíteni. A képen ilyenek láthatók, a legkülönfélébbek, több korszakból. 

E fejezetben azonban nem ezekről lesz szó, az elnevezést a számítógépek egészen más cso- 
portjához vettem kölcsön: olyan gépekről beszélek, amelyek műszakilag teljes mértékben prog- 
ramozhatók voltak, a felhasználók nagy többsége azonban soha nem használta másra, mint já - 
tékra. Akik programoztak rajtuk, azok nagy része is játékból tette. 

A középkornak ebben a szakaszában jelentek meg először olyan felhasználók, akik soha nem 
programoztak a gépen - a megtanult programozási ismereteket nem használták, vagy éppen 
nem is voltak ilyen ismereteik. Három BASIC-parancsot elsajátítottak, mert ezekre szükségük 
volt: LOAD a program betöltésére, POKE egyes byte-ok megváltoztatására - a játékot kön- 
nyebbé tevő örökéletek végett; a szükséges számokat a magazinok rendszeresen közölték, a já- 
tékosoknak nem volt más dolguk, mint beírni őket a gépbe - és RUN a játék indítására. Sok 
millió ember, főleg gyerek ült a gépek előtt és játszott a játékgépes korszakban; egy részüknek 
ez volt az ugródeszka a komolyabb számítógépes alkalmazásokhoz, mások később is csak játék- 
ra használták a gépet - ma már PC-t vagy okostelefont -, ők adják sok ezer programozó kenye- 
rét. 

A géptípusok nagy száma miatt beérem azok rövid említésével, amelyek Magyarországon is- 
mertek voltak a nyolcvanas években. 


Minden gyerek álma 


A nyolcvanas évek gyerekeit - vagy inkább csak a fiúkat - három kategóriába lehetett osztani: 
aki csak ábrándozott számítógépről, akinek volt, de Commodore-t szeretett volna helyette, és 
akinek Commodore-ja volt. (De persze voltak, akik tökéletesen meg voltak elégedve a meglevő 
gépükkel, ami nem volt Commodore - és léteztek olyan gyerekek is, akiket teljesen hidegen ha- 
gyott a számítástechnika.) 

A Commodore 64-es volt minden gyerek álma, a csúcsszámítógép, egyébként minden idők leg- 
sikeresebb gépe is, az eladások számát tekintve. (Az IBM PC-ket valójában nagyon sokféle cég 
gyártja, ezért nem tekinthetők egyetlen típusnak.) Legtöbbjüknek mindig álom is maradt, hi- 
szen a háromezres fizetések korában hatvanezer forintba került. A legolcsóbb gépek is jóval tíz- 
ezer fölött voltak, így aki egyszer összespórolta egy gép árát - vagy kikönyörgött egyet a szülei- 
től -, az másik gépben, típusváltásban sokáig nem reménykedhetett. Azzal kellett boldogulnia, 
amije volt. 

A Commodore nemcsak a világpiacon volt a legnépszerűbb, nálunk is. A szaklapok tele voltak 
vele, s egyre-másra jelentek meg új lapok, a Commodore Újság és a magát vicclapnak tituláló, 
de igen színvonalas Commodore Világ még a címébe is belevette, mindkét lap kizárólag Com- 
modore gépekkel foglalkozott. Elsősorban a 64-essel. 

A C64-es sikerének okát általában a maga korában rendkívül jó grafikában és a szintiminősé- 
gű hangban látják. Én ehhez hozzávennék egy harmadik szempontot: a szoftverkínálatot. A 
C64-es kistestvérének, a Plus/4-es, C16-os és C116-os családnak ugyanis voltaképpen jobb volt a 
grafikája (tizenhat helyett százhuszonegy szín, azonos felbontásban - igaz, kimaradtak a sprite- 
ok, de szoftveres megoldásokkal pótolhatók voltak), és nem hiszem, hogy egy gyenge grafikájú 
programot a jó háttérzene el tudna adni, ám tény, hogy két évvel a C64-es után a C16-os család 
megbukott Amerikában, és Magyarországon elért meglehetős sikere ellenére nálunk is csak 
második maradt az idősebb testvér mögött. Be kellett látni, hogy a jó hardver nem elég, az em- 
berek programokat akarnak a gépükre, méghozzá azokat a programokat, amiket a reklámok- 
ban, a barátaiknál rendszeresen látnak. Márpedig a C64-esre írt programok a kistestvéreken 
nem futottak. A Commodore Business Machines le is vonta a konzekvenciát, és ezután több 
olyan gépet is kiadott, amelyek tudták futtatni a C64-es programjait. Ezekből csak egy lett sike - 
res, az 1985-ben kiadott Commodore 128-as. 

Az ilyen esetek vezették el a számítástechnikát annak felismeréséhez, hogy a kompatibilitás 
mennyire fontos, és ezáltal válhatott világszabvánnyá az IBM PC - amely, mint láttuk, ekkor 
már rég megvolt, többedik típusánál tartott, de a Commodore-hoz képest még jó ideig teljesen 
ismeretlen volt. S ezáltal léphetett a tudomány tovább az újkorba. 


A Szent Család 


Amerikában nagy sikert arattak a Commodore első család- 
jába tartozó PET gépek is, de mihozzánk nemigen jutottak 
el. Nálunk az első a VIC20-as volt (jobbra), egy elég szerény 
kis gépecske, öt kilobyte memóriával, gyenge grafikával - 
tervezésénél az olcsóság dominált. Ezt követte a külsőre 
nagyon hasonló 64-es, majd a 16-os (következő kép), amely 
1986-ban érkezett az országba és hamar népszerűvé vált. 

Amerikában megbukott ugyan, mert nem 
futottak rajta a 64-esre írt programok, de a 
magyar felhasználóknak volt egy sokkal 
fontosabb szempontjuk is: húszezer forint 
alatt volt az ára, főleg a negyedakkora me- 
mória miatt. Ezt később sokan kibővíttet- 
ték 64 kilobyte-ra. (Ettől persze a C64-esre 
írt programok továbbra se futottak, hiszen 
a két gép teljesen más.) Népszerű volt na- 
gyobb testvére, a Plus/4-es is, amely belül 
teljesen azonos volt a memóriabővítéssel ellátott 16-ossal, csak a külseje különbözött, és volt 
egy beépített irodai programcsomagja, amit gyakorlatilag senki sem használt. A harmadik gép, 
a 116-os a 16-os olcsóbb billentyűzettel ellátott, kevésbé elterjedt változata volt (balra). 

A cég utolsó nyolcbites sikergépe a 128-as (lenti kép), ame- 
lyet az imént már említettem. Valóban tudta futtatni a C64-es 
programjait: ha a gép bekapcsolásakor nyomva tartották a 
Commodore billentyűt (a bal alsó sarokban), vagy később ki- 
adták a GO64 parancsot, akkor a gép teljes értékű C64-essé 
változott. 128-as üzemmódban viszont kétszer akkora memó- 
riával gazdálkodhatott, egy sokkal fejlettebb BASIC nyelv se- 
gítségével. 


Egy kis hazai 

Sok más iparágtól eltérően a számítástechnikában Magyarország szinte már nagyhatalomnak 
számított a nyolcvanas években; akkoriban sokfelé gyártottak saját gépeket, amik egy része tel- 
jesen eredeti volt, mások klónok, vagyis meglevő gépek funkcionális másolatai. Nálunk is mind- 
kettőre volt példa. A következő oldal első képén egy HT-1080Z látható, amely a hongkongi Vi- 
deogenie 1 gépet másolja (amely maga is klón, a texasi Tandy Radio Shack által 1977-ben ki- 
adott TRS-80 gépé), méghozzá törvényesen, a magyar Híradástechnika Szövetkezet 1982-ben 
engedélyt kért és kapott a gyártásra. A gép beceneve iskolaszámítógép, mert a HT 1982-ben meg- 
nyert egy pályázatot, s a magyar iskolákat elláthatta a gépével, a gyerekek ezen tanulták a szá- 
mítástechnikát. De nem ez volt a legelterjedtebb iskolaszámítógép, hanem a Commodore 16-os 
és a Plus/4-es - mindenki azt akart -, valamint a Videoton TVC. 


fir 


A Videoton gépe a később említendő Enterprise-ra emlékeztet képességeiben, BASIC nyelve is 
hasonló; nem véletlenül, a két gépet ugyanaz a cég tervezte. (Egy pletyka szerint az Enterprise 
egyik régebbi modelljének licence alapján készült, de ez nem igaz.) Sajnos túl későn jelent meg 


a piacon, túl gyakran kellett volna igénybe venni az elégtelen szervizszolgáltatást, sok baj volt 
vele. Nem lett igazán sikeres. 

A legismertebb magyar gyártmányú számítógép a Primo (felső kép a következő oldalon). Ez 
teljesen hazai, illetve szocialista fejlesztés - még a processzora is az NDK-ból van -, 1984 és 1986 
között gyártották, nagyrészt a képen látható lapos, , tappantyús" billentyűzettel, ami sok szen- 
vedést okozott a felhasználóknak. Később készült egy B sorozat valódi billentyűzettel, majd egy 
színes grafikával felszerelt C változat és egy még többet tudó Pro/Primo, de ezeket már nem 
gyártották, gyűjtők őrzik a fennmaradt példányokat. 

A legtipikusabban magyar számítógépet magyar Apple-nek is becézték, mert éppen úgy szüle- 
tett, mint az Apple, két bütykölgető fiatalember rakta össze egy garázsban. Lukács József és 
Endre. Találtak gyártót is, egy Boscoop nevű céget, amelynek százas nagyságrendben sikerült 
előállítania. A gép így is meglehetős ismertségre tett szert a számítástechnikusok bennfentes 
köreiben, de a nagyközönség sosem láthatta. Neve először Aircomp (kép itt lent), majd Home- 
lab volt (felső kép a következő oldalon), de készült egy vakoknak szánt Brailab változat is. 

A nagy öreg és a kis fiatal 


Boltban nem volt kapható, de az iskolákba eljutott száztizenkét darab svéd ABC80-as gép, a 
nagy öreg: 1978-as típus volt, és akkori mércével elég súlyos masina, 2,6 kilót nyomott. Kevesen 
ismerték. Az előző oldal alsó képén látható. 

A csak két évvel fiatalabb Sharp PC-1500, amely viszont nem lett iskolaszámítógép, teljesen 
más szemléletet képvisel. Az egyik első igazán ismert zsebszámítógép, egyike azoknak, amelye- 
ket egy későbbi fejezetben a prevadonatúj kor képviselőinek fogok nevezni. Tévé helyett egyso- 
ros LCD kijelző, apró zsebszámológép-gombok, két vagy nyolc kilobyte memória - a megszállot- 
taknak való gép. 

Okosak, de ritkák 


Ejtsünk szót két további gépről, amelyekből kevés ugyan, de akadt az országban. Kellett hogy 
legyenek, mert volt hozzájuk magyar nyelvű szakirodalom. Mindkettőt főleg grafikai képessé- 
geikért dicsérték. Ezek az Atari 800XL és a TI-99/4A. 


ARRARNAHARF 


Az extravagáns 


A sor végére hagytam a másik legsikeresebb gépcsaládot, hogy miután a többi gép fotóit meg- 
nézte az olvasó, lássa, mennyire különböztek ezek a gépek a többitől. Egy brit feltaláló, Clive 
Sinclair a fejébe vette, hogy mivel a számítógépek nyelve (akkoriban) a BASIC, a programozni 
tanulóknak pedig úgyis annyi mindent kell megjegyezniük, legalább a BASIC nyelv kulcsszavait 
ne kelljen: legyenek mind egy szálig rajta a billentyűzeten, és lehessen egy-egy gombnyomással 
beírni őket. Így a programszövegbe egyből a teljes kulcsszót jelképező kódszám kerül, ami 
egyetlen byte-ot foglal el, akárhány betűből áll a kulcsszó, és a gépnek megtakarítjuk az átala - 
kítgatást. 


Persze nem lehet minden kulcsszónak egy külön gombot fenntartani, ez több tucat gombot je- 
lentene az egyébként is szükségeseken felül. A billentyűzetnek különféle üzemmódjai voltak, 
amik közül megfelelő billentyűkombinációkkal lehetett választani, s a billentyűk az üzemmód- 
tól függően más-más betűt, jelet vagy szót adtak. Az első gép, az 1980-ban megjelent ZX80 még 
nem követte teljesen ezt a rendszert, csak a fontosabb szavak szerepeltek a billentyűzeten: 


Parányi, egyetlen kilobyte-os memóriája ellenére nagy siker volt. Egy évvel később azonban 
Sinclair kijött a 2X81-gyel, amely akkora sikert aratott, amekkorát számítógép addig talán még 
sohasem (felső kép a következő oldalon). Ennek már az összes kulcsszó rajta volt a billentyűze- 
tén - azazhogy nem is volt billentyűzete, egy membránra voltak rajzolva a gombok, amiken fi- 
nom bemélyedéseket kellett megnyomni. Meglepően jól működött, a gyors gépelés pedig nem 
volt kívánalom. 

1982. április 21-én, négy hónappal a Commodore 64-es előtt, a Sinclair cég kihozta minden 
idők második legsikeresebb számítógépét, a ZX Spectrumot, amely egyúttal minden idők leg- 
szebb számítógépének bizonyult (alsó kép a következő oldalon). Bár az eladási számok alatta 
maradtak a 64-esének, a Spectrumból szerte a világon nagyszámú klónt készítettek, a Wikipé- 
dia több mint ötvenféléről tud. (Magyar is volt köztük, a HT 3080€C, a Híradástechnika Szövetke- 
zet későbbi gyártmánya.) 

A Commodore 64-es és a ZX Spectrum volt az a két gép, amely közel egy évtizedre meghatá- 
rozta a számítástechnikai világképet, függetlenül attól, hogy születésük előtt egy évvel már be- 
köszöntött az újkor is. Nem lebecsülve persze a középkor többi gépének jelentőségét, azt kell 
mondanom: bár napjaink számítástechnikája gyakorlatilag semmit sem örökölt műszakilag a 
házi számítógépektől, mégis más lenne, ha nem jött volna létre akár a C64-es, akár a Spectrum. 
Mert akkor más gépeken tanultak volna azok az emberek, akik a kilencvenes évektől alakítot- 
ták a számítástechnikát. 


Rendszerváltás 


Új légkör 


Az a sajátos helyzet állt elő, hogy a számítástechnika nagy rendszerváltása nagyjából egybe- 
esett a közép-kelet-európai országok politikai rendszerváltásával. Ez véletlen. Az a mozzanat 
nem véletlen, hogy a közelgő, illetve bekövetkezett politikai átalakulás kedvezett a PC-k vas- 
függönyön inneni elterjedésének, mert addig COCOM-listán voltak, vagyis tilos volt őket a szov- 
jet blokk országaiba exportálni. Ez megszűnt, a gépek immár jöhettek. 

Nyugaton is változás zajlott. Azt írtam többször is, hogy az újkor 1981-ben, az első PC megje- 
lenésével már megkezdődött, de a nyolcvanas éveket Nyugaton is a középkori tarkaságú számí- 
tástechnika jellemezte, Commodore-okkal, Sinclairekkel, számtalan típussal, amelyekből egy 
volt a PC. A nyolcvanas évek végére kerekedett a többiek fölé, s mialatt nálunk politikai rend - 
szerváltás folyt, náluk számítástechnikai. 

A folyamat nem volt zökkenőmentes. A felhasználók, köztük a szakemberek jelentős hányada 
nem látta még a PC jelentőségét, nem tűnt úgy nekik, hogy bármi rendkívüli lenne benne - 
nyilván mert nem olvasták még ezt a könyvet. A gép hardver- és szoftverképességeit hasonlí- 
tottuk össze a korábbiakkal, és egyáltalán nem nyert olyan magasan, amennyivel drágább volt. 
A számítástechnika harmadik korszakváltásánál - mind 1981-ben, mind a PC-k egyeduralmá- 
nak kialakulásakor - elmaradt az a lelkesedés, ami az előző kettőt kísérte: a negyvenes években 
az első , elektronikus agyak" megjelenését, a hetvenesekben a magánember által is megvehető, 
otthon használható számítógépekét. A PC-k egyszerűen csak átvették a stafétabotot. A folyamat 
az üzleti életből indult, ahol már elsősorban vagy talán kizárólag PC-ket használtak - Nyugaton 
-, az irodai alkalmazások mellett azonban nagyon hamar megjelentek a hobbicélú szoftverek és 
a játékok. Nem valószínű, hogy mondjuk 1989-ben egy igazi játékost el tudott volna csábítani az 
IBM PC XT a csúf CGA grafikájával és minimális hangbeli képességeivel, hiába volt jóval több 
memóriája, mint a C64-esnek. De a PC-k fejlődtek, és egyre több embernek kellettek valami 
olyan célra is, amire több pénzt tudott áldozni, mint amit játékra költött volna - s akkor már já- 
tékra is azt kezdte használni. Egy ideig még megtartotta mindkettőt, aztán a régi gép kikerült a 
sufniba. 


A riválisok 


Persze volt konkurencia. Több cég is megpróbálta elhódítani az IBM felé orientálódó vásárló- 
kat, s közülük egy, az Apple sikeresnek is bizonyult, mindmáig megvan a maga tábora - de az ő 
gépeik már szintén az újkorhoz tartoznak. 

A középkor utolsó híres gépei a nyolcvanas évek közepéről származnak, de - főleg Magyaror- 
szágon és más fáziskésésben levő országokban - az évtized vége felé érték el hírnevük csúcsát. 
A késés jelentős, hiszen ugyanazon évtized elején a gépek talán egy év alatt eljutottak hozzánk, 


s időközben a politikai légkör is sokat enyhült. Mégis csak 1988 körül vált nálunk ismertté pél- 
dául a Sinclair egyik utolsó géptípusa, az 1984-ben kiadott és 1986 óta már nem is gyártott OL 
(kép az előző oldalon). Igen fejlett BASIC nyelve ellenére üzleti kudarc volt. 

Akárcsak honfitársa, az Intelligent Software által gyártott Enterprise. 1985-ös megjelenése túl 
késő volt már ahhoz, hogy igazi sikert arasson a Spectrum és más gépek által uralt piacon, pe- 
dig hardver- és szoftverképességei kimagaslóak voltak. A cég tönkrement, a gépeket Magyaror - 
szágon adták el, ahol igen aktív felhasználói közösség alakult ki. 


ENTERPRISE 


ONHETWOEIGUT 


A legutolsó 


1996-ban megszüntetett gyártásával alighanem 
a Commodore Amiga volt az utolsó középkori 
számítógép, amelyet még forgalmaztak. 1985- 
ben jelent meg, így megközelíti a C64-es re- 
kordját, amelyet 1982-től 1994-ig, vagyis tizen- 
két éven át gyártottak - de az Amiga gépcsalád, 
nem egyetlen gép, tizenötféle típust számlált. 
Teljesen PC-szerű gép volt, nem is hasonlított a 
korábbi Commodore-okra: bővíthetőség, egyre 
több és több megabyte memória, kiváló grafika, 
ez utóbbi már a legelső típusnál, az Amiga 
1000-esnél is ámulatba ejtette a számítástechni- 
kusokat és a játszani vágyó gyerekeket. De 
mégis a középkorhoz kell sorolnom, mert nem volt kompatibilis sem az IBM PC, sem az Apple 
platformjával, az újkort pedig a PC csinálta meg és az Apple volt a másik. Ha az Amiga életben 
marad és adatkompatibilissé válik a másik kettővel, akkor újkori számítógép vált volna belőle. 

A reneszánsz 


Nyugaton a nyolcvanas évek második felében, Közép-Kelet-Európában inkább a kilencvenes 
évek első felében következett be, hogy az emberek eltették a középkori gépeket a szekrénybe, 
garázsba, padlásra, és nem vették többet elő őket: az asztalon PC, esetleg Apple Macintosh állt, 
már azzal dolgoztak és játszottak is. Bizonyára voltak gépek, amelyek előbb-utóbb a szemétben 
kötöttek ki, de sok megmaradt: az emberek érzelmileg kötődtek ezekhez a gépekhez, olyan sze- 
retetet éreztek irántuk, amire sem az ó-, sem az újkori gépek nem tarthattak számot, ezek csak 
munkaeszközöknek, használati tárgyaknak számítottak. Nagyszámú középkori gép ezért túlélte 
a következő huszonöt-harminc évet, és máig működőképes. Így jöhetett létre a középkor rene- 
szánsza. 

Az emberi történelemmel alkotott fogalmi analógiám itt némileg megtörik. A történelmi re- 
neszánsz az a korszak, amely a középkor és az újkor között volt, a kettőt összeköti, nagyrészt 
átfedésben a középkorral - a reneszánsz gondolkodókat, művészeket körülvevő világ középkori 
viszonyok közt élt. A számítástechnikában nem reneszánszról, hanem kifejezetten a középkor 
reneszánszáról, azaz újjászületéséről beszélek, visszatérve a francia szó eredeti értelméhez. 

Nem tudom megjelölni az időpontot, amikor az emberek elkezdték előszedni a gépeket a 
szekrényből. Lehettek köztük, akik soha nem is váltak meg a gépeiktől, de alighanem többen le- 
hetnek, akik hosszú ideig nem láttak Spectrumot vagy Commodore-t, aztán gondoltak egyet és 
előkeresték régi gépüket, vagy éppen vettek egy , újat". Van kitől, mert mindig akadnak, akik 
pénzzé akarnak tenni egy-egy gépet. 

A retró-számítástechnika ma virágzó ága a tudománynak, s ahogy általában semmi sem öncé- 
lú az informatika és elektronika számtalan részterülete közül, ez sem az. Az emberek nemcsak 
beszerzik a régi gépeket, de fel is újítják őket, sokszor egészen tönkrement gépekből varázsol- 
nak újakat, mert mindmáig lehet kapni alkatrészeket, ha máshonnan nem, két rossz gépből lét- 
rejöhet egy jó. Újfajta, eddig sosem látott műszaki megoldásokat találnak fel, például huszon- 
egyedik századi monitorokkal, memóriakártya-olvasókkal építik egybe őket, s laptopszerűen 
használható berendezéseket hoznak létre Commodore 64-esből vagy éppen ZX81-ből. De vállal- 
kozások is épülnek a retró-számítástechnikára; amikor e sorokat írom, a Spectrum-rajongókat 
hónapok óta foglalkoztatja a Spectrum-replika küszöbön álló forgalmazása - ez egy Androidhoz 
való billentyűzet lesz, amely pontosan úgy néz ki, mint egy Spectrum. Használható majd And- 
roidon futó Spectrum-emulátorokhoz. 

Az emulátorok nagyobb múltra mennek vissza, mint a retró-számítástechnika fizikailag léte - 
ző gépekkel foglalkozó ága. Már a kilencvenes évek közepén írtak PC-re olyan programokat, 
amik a gépet jól használható Commodore-rá, Sinclairré vagy más középkori géppé változtatják. 
Ma ilyenek Androidon, sőt böngészőben is futtathatók. Ez azért lehetséges, mert mindezen 
platformok összes teljesítményparamétere sokszorta felülmúlja az emulálandó gépekéit. A fel- 
használók összegyűjtötték a kedvenc gépeikre írt programokat, a magnószalagokról és floppy- 
lemezekről PC-re másolták őket és föltették a netre - a mai tárkapacitások mellett még a C64- 
esre valaha írt összes program is jelentéktelen mennyiség. Jóval többet tesznek ki szakkönyvek 
és -folyóiratok, amiket bedigitalizálnak és azok is fölkerülnek a netre. 


Hagyomány! 


A számítástechnika hagyománytisztelő tudomány. Annak kell lennie, mert gépekkel foglalko- 
zik, amiket mindig - s egyre inkább - a már meglevő gépek felhasználásával kell megépíteni. 
Bármerre nézünk a számítástechnikában, hagyományokat látunk; a neten mindmáig tömegével 
vannak olyan szövegek, amelyekben az új bekezdést két byte jelzi, mert ötven évvel ezelőtt író- 
gépes terminálokat használtak, ahol külön byte szolgált a henger továbbcsavarására és a kocsi 
visszavitelére. Létrejött sok olyan szöveg is, amelyikben már csak az egyik vagy a másik byte 
szerepel, így a mai programok már kezelik mindhármat. Mert minden programnak kompatibi- 
lisnek kell lennie óriási mennyiségű olyan szöveggel, amit valamelyik régi programmal írtak és 
aszerint kódoltak. 


Ezt a gépektől örökölt hagyománytiszteletet követik a retró-számítástechnikusok, akik nem 
egyszerűen egy-egy régi játékgépet élesztenek föl, hanem a szakma, a tudomány múltját. Mert 
jövőbeli tudásunk, a jövőbeli szakemberek tudása a mai tudáson fog alapulni, annak az alapja 
pedig a tegnapi tudás. 

De lapozzunk vissza ahhoz a naphoz, amikor a középkor véget ért, mielőtt még igazából el- 
kezdődött volna. 


Újkorba léptünk 


1981. augusztus 12-e után a számítástechnikai 
élet pontosan ugyanúgy zajlott tovább, mint 
korábban. A középkor tarkabarka mikrogépei 
uralták a világot, elsősorban az alig három hó- 
napja megjelent, fantasztikus csodagép, a 
ZX81. Még a tervezőasztalokon szunnyadt a 
következő év két világrengető gépe, a Commo- 
dore 64 és a ZX Spectrum. A számítástechniku- 
sok mikroszámítógépekben gondolkodtak, s az 
említett napon piacra lépett új gépben csak 
egy újabb mikroszámítógépet láttak. Senki 
nem gondolta volna, hogy új korszak indul ve- 
le: a számítástechnika újkora. 

IBM PC-nek hívták, a cég számozása szerint 5150-es típusszámot viselt, de ez hamar feledésbe 
merült. Valójában maga a gép is, amelynek elég nagy memóriája volt, tizenhat kilobyte, de nem 
volt benne semmi világcsoda. 

Amiben mégis különbözött kortársaitól, az indította el azt a folyamatot, amelyre harminc- 
négy évvel később visszatekintek és azt mondom: itt vette kezdetét az újkor. Ez pedig a kompa- 
tibilitás. 


Az inkompatibilisek kora 


A középkorban bárki vehetett már számítógépet, megtanulhatta a használatát, játszhatott, dol- 
gozhatott vele. De volt egy nagyon nagy probléma: ezek a gépek nem voltak egymással kompa- 
tibilisek, sem a PC megjelenése előtt, sem azután. Egyáltalán nem. Ha valaki vett egy Spectrum- 
ra írt programot kazettán, azt a Commodore 64 be se tudta tölteni, a szalagra írt jelek mások 
voltak. Ha újságban volt kinyomtatva és úgy kellett bepötyögni a gépbe, nem lehetett - a gépek 
nyelve teljesen eltért, csak egészen elemi, általános BASIC-ben megírt programocskákat lehe- 
tett többféle gépbe is beírni. 

Ha volt az embernek commodore-os szövegszerkesztője, és az abban írt dokumentumot át 
szerette volna vinni a spectrumos szövegszerkesztőbe - ezt sem lehetett, nem létezett olyan 
szövegszerkesztő, amelyik boldogult volna vele. 

Még ugyanannak a gyártónak a különböző gépei sem voltak kompatibilisek, nem is lehettek, 
hiszen azzal a szándékkal jöttek létre, hogy újat, jobbat adjanak a vevőknek, tehát eleve másmi- 
lyennek kellett lenniük. A kompatibilitás igénye felmerült ugyan, de a fejlettebb gépek iránti 
igény fontosabb volt. Néhány gyártó felismerte a kompatibilitás fontosságát, de csak fokozato- 
san és nem kizárólagosan. Így például a Commodore cég néhány mikrogépe még egyszer, évszá- 
mokkal: 

e" 1981: VIC-20, nem kompatibilis az előző gépekkel 

" 1982: C64, csak BASIC-szintű kompatibilitás a VIC-kel 

" 1984: C16, C116 és Plus/4, csak egymással kompatibilisek 

" 1985: C128, teljesen átváltoztatható 64-essé 

" 1990: C64DX és C65, szintén 64-essé változtathatók, de nagybani gyártásukat már nem kezd- 
ték meg 

A Commodore 1985-ben ismerte föl a kompatibilitás jelentőségét, mert a 16-os család ebben 
az évben megbukott Amerikában, éspedig azért, mert nem mentek rajtuk a C64-es programok. 
Ettől kezdve főleg C64-kompatibilis gépekkel kísérleteztek, és a 128-assal még szép sikert is el- 
értek - de ez már jelentéktelen volt a 64-es eladásaihoz képest, és az új évtizedben ezt már nem 
is tudták megismételni. 


Attól kezdve, hogy egy-egy gépnek viszonylag nagyobb sikere volt, nagyobb támogatottságra 
számíthatott, akinek olyan gépe volt. A támogatottság három részből áll: hardver, szoftver, in- 
formáció. C64-eshez elég sokféle perifériát gyártottak, floppymeghajtót, nyomtatót, plottert, 
egeret, fényceruzát, még modemet is. Spectrumhoz kevesebbet. A Homelabhez, amit soha sehol 
nem árultak összeszerelve - semmit. Hasonló a helyzet a szoftverrel. A Homelab kisszámú, bár 
lelkes felhasználója írt valamennyi programot. A C16-osra jóval több jelent meg még amerikai 
kudarca ellenére is, mert a kelet-európai országokban nagy sikert aratott. A 64-esre írt progra- 
mok tömegével semmi nem vetekedhet a mikrogépek világában. S az információ - 64-eshez 
könyvtárnyi irodalom állt rendelkezésre, s annak idején ha valaki nem boldogult valamivel és 
nem talált választ a könyvekben, mindig volt kit megkérdeznie. 16-oshoz már jóval kevesebben 
értettek, könyv is kevesebb volt róla. 


Kompatibilisen 

Amikor az IBM PC megjelent, természetesen semmivel sem volt kompatibilis. Később, amikor a 
Commodore-ok, Sinclairek, Apple-ök, Amstradek, ezernyi típus tarka világa özönlötte el a kö- 
zépkori számítástechnikát, a PC továbbra sem volt kompatibilis egyikkel se, csak önmagával. 
Pont mint a többiek. És mégis a PC alakította ki a kompatibilitás világszabványát. Ennek pedig 
az volt az oka, hogy az IBM közkinccsé tett minden olyan adatot, ami ahhoz kellett, hogy peri- 
fériákat gyártsanak a gépeihez, sőt magukat a gépeket is bárki gyárthatta. Töméntelen gyártó 
ragadta meg az alkalmat. Processzorokat, alaplapokat, videó-, hang-, vezérlő- és hálózati kár- 
tyákat, háttértárakat, billentyűzeteket, egereket, szkennereket, s még ki tudja, hányféle tarto- 
zékot gyártottak és gyártanak mindmáig. Csak néhány cég gyártott komplett IBM-klónokat - 
így hívták őket -, azaz olyan gépeket, amiknek minden része ugyanannak a cégnek a terméke 
volt. Ezek számottevően megbízhatóbbak voltak a többféle gyártó alkatrészeiből összerakott 
noname gépeknél, de jócskán drágábbak is. Ezek legismertebbje a Compag volt, amely sokáig a 
drága, de megbízható PC-kompatibilis gép szinonimájának számított. 

A PC-k csakhamar COCOM-listára kerültek, vagyis tilos volt őket a keleti blokk országaiba ex- 
portálni. Csak a nyolcvanas évek végén - még bőven a rendszerváltás előtt - jelentek meg Ma- 
gyarországon, s amikor nekem 1989 májusától ilyen gépen kellett dolgoznom, nem igazán ér- 
tettem, mit esznek ezen annyira. Az akkori PC-k többsége legfeljebb néhány műszaki paramé- 
terben szárnyalta túl a Commodore-okat, és semmiképp sem annyival, hogy szakmai szempont- 
ból az jelentős áttörésnek számítson. Pedig addigra a PC már nyolcéves fejlődést tudhatott ma- 
ga mögött. 

Évekbe telt a világnak is, nekem is, hogy ráébredjünk a PC igazi jelentőségére. Azzal, hogy 
univerzálisan bővíthetővé tették, a végtelenségig fokozhatóvá tették a képességeit. Egy átlagos 
mai PC memóriája százezerszerese az első PC-ének, a háttértár-kapacitása több milliószorosa, a 
sebessége ezerszerese - de nem is ez számít. Ezeket a paramétereket egy mikrogéppel is el lehe- 
tett volna érni, ha a gyártó erre törekszik. A PC-k moduláris felépítése azt okozta, hogy az em- 
berek vehettek olcsó gépet, ami éppen megfelelt a lehetőségeiknek, aztán apránként bővítget- 
hették, amikor megjelent vagy kellőképpen olcsóvá vált valamely új részegység - egészen ad- 
dig, amíg egy-egy változtatás miatt már tényleg új gépet kellett venni, de ha más nem, a régi 
programok ahhoz is használhatók voltak. 


Az adatkompatibilitás kora 


Fokozatosan következett be a PC-k életében az az idő, amikor a hardver- és a szoftverkompati- 
bilitás másodlagos jelentőségűvé lett az adatkompatibilitáshoz képest. 

A mikrogépek világában a szalagok és lemezek leginkább programokat tároltak, amiket nem 
lehetett átvinni más gépre, kompatibilitás nem létezett. Az ővelük írt szövegek legnagyobb ré- 
szét azonnali kinyomtatásra szánták, a rajzokat hasonlóképpen, vagy egy programnak képezték 
tartozékát. A mikrogépes világban föl sem merült a gondolat, hogy emberek nagyszámú köny- 
vet, képet, zenét, sőt filmeket akarjanak tárolni számítógépen; még a legfejlettebb grafikájú há- 
zi számítógépnek, az Amigának sem volt elég jó a grafikája ahhoz, hogy valaki a családi fotóit 
azon akarja tárolni; s mivel a fényképezőgépek még nem voltak digitálisak, a képek bedigitali- 


zálása is óriási feladat lett volna. Számítógépek már régóta részt vettek filmek megalkotásában 
- az első eset, amiről tudok, 1979-ben volt, a Gary Nelson rendezte A fekete lyuk főcíme számító- 
gépes animáció volt -, de magukat a filmeket egészen a kilencvenes évek végéig nem lehetett jó 
minőségben lejátszani számítógépen, ezért azon tárolni se nagyon lett volna értelme. 


Az első adatok, ahol az adatkompatibilitás elve terjedni kezdett, szövegek voltak, hiszen a PC- 
ket legnagyobb számban irodai munkára használták. Még a nyolcvanas évek végén is léteztek 
olyan szövegszerkesztők, mint a ChiWriter, ahol a szövegekkel együtt a program összes beállí- 
tását tartalmazó file-okat is tovább kellett adni, máskülönben nem volt esély helyesen olvasni 
őket. De a piacot nem ezek uralták, hanem a WordStar, később a Microsoft Word, amelyek szab- 
ványokat teremtettek. 

Ahogy egyre nagyobb mennyiségű és értékű információt tároltak számítógépeken, egyre fon- 
tosabb lett, hogy az új programok a régi szövegeket is olvasni tudják. Némelyik szövegszerkesz- 
tő képes volt betölteni sok-sok évvel korábban feledésbe merült elődeinek dokumentumait is, 
így biztosítva, hogy azok átmenthetők legyenek az újabb rendszerekbe. Aztán ahogy a régi szö- 
vegszerkesztőkben készült dokumentumok közül a fontosakat átvitték az új programokba, a 
többit pedig kidobták, ezek támogatása fokozatosan kikerült a még újabb programokból. 

Később a képek, zenék, videóklipek is szabványos formátumokat kaptak. Többé már nem volt 
érdekes, hogy egy képet milyen programmal állítottak elő: ha valamelyik szabványos formá- 
tumban készült, akkor programok sokasága tudta kezelni. 

Mindebben oroszlánrésze volt a netnek. Miután a mikrogépek kivonultak a színről, két hard- 
verplatform maradt játékban: a PC és az Apple, amelynek szintén sikerült megőrizni egy jókora 
részesedést a piacból, azáltal, hogy jóval drágább, de többet tudó gépeket gyártott, és nagyon 
sok professzionális felhasználót magához csábított. De a PC-khez olyan sokféle operációs rend- 
szert írtak - DOS, Windows, Linux és ezek változatai -, hogy a programok szempontjából ezek is 
teljesen másféle gépeknek tekinthetők. Ám a netre mindegyik rácsatlakozott, és ettől kezdve 
létfontosságú volt, hogy ugyanaz a weboldal egyaránt megjelenjen Macintoshon, Windowson és 
Linuxon, beleértve a képeket és egyéb tartozékokat. Tovább szaporítja a változatokat az egy- 
azon operációs rendszeren futó sokféle böngésző, amik nem teljesen egyformák, ezért olyan 
technológiák jelentek meg, amik áthidalják a különbségeket. 

Az adatkompatibilitási harc változó szereplőkkel folytatódik ma is. Ezt a könyvet egy webes 
blogrendszerben, a Flatpressben kezdtem el írni, majd áttettem egy webes wikirendszerbe, a 
Dokuwikibe. Maguk a betűk változatlanok maradtak, mert ma már szinte mindenki Unicode-ot 
használ, a kompatibilitási harc egyik régi szakasza, a különféle kódlapok harca régen elmúlt. De 
a szövegben elhelyezett parancsok mások, mert két különböző szabványhoz tartoznak, ezért 
azokat ki kellett cserélnem. 


Megszületnek a kicsik 


A prevadonatúj kor 


Voltaképpen nem 
1996-ban születtek az 
első kicsik, a vado- 
natúj kor is több hul- 
lámban — köszöntött 
be, akárcsak a koráb- 
bi korszakok. Már 
1984-ben volt Psion 
Organizer, egy zseb- 
ben hordható kis ma- 
sina, amely apró LCD 
kijelzőn át kommuni- 
kált a világgal, és kü- 
lönleges  háttértáro- 
lóit semmiféle más 
készülék nem tudta 
elolvasni. — Psionok, 
Sharpok és Casiók 
kukucskáltak ki a jól 
szituált menedzserek 
zsebéből, a nyolcva- 
nas évek közepétől 
egy évtizeden át 
megvolt a helyük a 
számítástechnika vi- 
lágában - valamire- 
való számítástechni- 
kus mindig barátsá- 
gosan néz az olyan 
készülékekre, amik 
kicsik, helyesek és jó 
sok gomb van rajtuk, 
amiket — nyomkodni 
lehet -, mégis csak 
1996-tól számítom az 
új korszakot, a vado- 
natúj kor kezdetét. 
Éspedig azért, mert a 
korábbi — zsebgépek 
minimális  adatkom- 
patibilitást vagy még 
azt sem kínáltak. Az 
első Psion Organize- 
rek és bármely más 
géptípus között az 
egyetlen adatátviteli 


technológia ez volt: olvasd el az információt az egyik gépen és pötyögd be a másikba. Márpedig, 
noha erről akkor még persze senki sem tudott, három évvel korábban már beköszöntött az új- 
kor, az adatkompatibilitás kora. 

Amikor 1996-ban megjelentek az új zsebgépek, az adatkompatibilitás már magától értetődő, 
elemi követelmény volt. Akkortól számíthatjuk az új korszakot, amikor olyan gépek jelentek 
meg, amik a korábbi kívánalmak mellett egy újabbat is tudtak. 


korszak új elvárás 
őskor legyenek a számolást megkönnyítő eszközök 
ókor legyenek programozható számítógépek 
középkor legyenek bárki számára hozzáférhető számítógépek 
újkor legyenek kompatibilis számítógépek 
legújabb kor legyenek hordozható számítógépek 


A nyolcvanas évek menedzserkalkulátorai még nem teljesítették az újkor követelményét, 
semmivel se voltak kompatibilisek - ha netán akadt egy-egy, amit rá lehetett csatlakoztatni a 
számítógépre, az elszigetelt kezdeményezés maradt, aminek nem volt folytatása. 

A kilencvenes évek végének új zsebgépei már kompatibilisek voltak - természetesen csak 
adatkompatibilisek, az nem volt követelmény, hogy a PC-s programok fussanak rajtuk. Az volt 
az elvárás, hogy a PC és a zsebgép között adatokat lehessen mozgatni, minél könnyebben és mi- 
nél többfélét, vagyis az asztali gép funkciói közül minél többet használhassunk útközben is. Itt 
is volt egy átmeneti korszak, amit a laptopok és notebookok fémjeleznek: ezek olyan PC-k, ami- 
ket egybeépítettek a billentyűzettel, a monitorral és egy akkumulátorral, s a lehető legkisebbre 
nyomtak össze. A PDA-k, később az okostelefonok és táblagépek ehhez a következőket tették 
hozzá: 

- lemezes háttértár helyett a ma már 
sokkal olcsóbb memóriachipeken tá- 
rolták az összes adatot, így a gép sok- 
kal kisebb és relatíve sokkal gyorsabb 
lett; 

- mivel ezek nem felejtő, kis fogyasz- 
tású memóriák, lehetővé vált a gépeket 
kikapcsolt képernyő mellett is bekap- 
csolva tartani, vagyis a bekapcsolás 
utáni hosszadalmas bootolási folyamat 
helyett a bekapcsológomb megnyomá- 
sakor a felhasználó ugyanott folytat- 
hatta a munkát, ahol félbehagyta; 

-bevezették az  érintőképernyőt, 
amely minőségi változás a billentyű- 
zethez és az egérhez képest; 

- a kis méret és a csökkenő árak lehe- 
tővé tették számos hasznos periféria 
beépítését, amelyek közül elsősorban a 
rádió adó-vevő jelentett komoly válto- 
zást a telefon, a GPS és a wifi által. 

Az adatkompatibilitást eleinte némi- 
leg behatárolta, hogy a legtöbb adat- 
file-lal ezek a gépek egyáltalán nem 
tudtak volna mihez kezdeni. A kis fel- 
bontású, monokróm képernyőre nem 
volt értelme átvinni a PC-ken készült 
óriási, sok ezer színű képeket; az MP3- 
akat a gépek még nem tudták lejátsza- 
ni; a videókról nem is beszélve. A leg- 
jobban a szövegekkel és még inkább a 


rövid feljegyzésekkel boldogultak. Az első Palm gépek fő kapcsolattartását például egy PC-s 
szoftver biztosította, amely a Palmon levő PIM programhoz hasonló képernyőkön szolgáltatta 
az adatokat. Ekkoriban ez volt a zsebgépek fő feladatköre, a PIM, Personal Information Mana- 
ger rövidítéssel illetett funkciók: naptár, notesz, elintéznivalók. Az ezen a körön belül ke- 
zelhető adatok átvitele már meg volt oldva, és fokozatosan bővült az átvihető adattípusok kész- 
lete. Az utolsó Palm gépekre már - memóriakártyán, Bluetoothon, netes letöltéssel - bármilyen 
file átvihető volt, és nagyon sokfélét kezelni is tudtak közülük, például a legtöbb elterjedt 
képformátumot, az MP3-akat, a Word-dokumentumokat és az egyszerűbb. PDF-eket. 
A 2010-es években vált teljessé a kompatibilitás. 2015- 
ben, amikor e sorokat írom, egy korszerű Android táblagé- 
pen gyakorlatilag minden mainstream adatfile feldolgoz- 
ható: szövegek, képek, zenék, videók, adatbázisok és ezek snrosazgggj 
kombinációi. Még bizonyos programok is változatlanul fut- gántéonivalók Az 
nak mind PC-n, mind Androidon, azok, amelyeknek a mo- 
dern webböngészőkben kell futniuk, Flashben, Javascript- 


ben. De nincs akadálya kliensoldali webprogramozásnak 
sem. A táblagép az asztali géppel szinte egyenrangú mun- 
kahellyé vált. 


Új korszak-e valóban? 


Könyvecském Számítógép-paleontológia című részében azt 
ígértem, hogy vizsgálat tárgyává teszem, vajon a hordoz- 
ható gépek valóban új korszakot jelentenek-e. Úgy gondo- 
lom, hogy több okból is igen. 


készlete. Az utolsó Palm gépekre 
már - memóriakártyán, Bluetoothon, netes 
letöltéssel - bármilyen file átvihető volt, és 
nagyon sokfélét kezelni ís tudtak közülük, 
például a legtöbb elterjedt képformátumot, az 
MP3-akat, a Word-dokumentumokat és az 
egyszerűbb PDF-eket. 

A 2010-es években vált teljessé a 
kompatibilitás. 2015-ben, amikor e sorokat 
írom, egy korszerű Android táblagépen 
gyakorlatilag minden mainstream adatfile 
feldolgozható: szövegek, képek, zenék, videók 
adatbázisok és ezek kombinációi. Még bizonyos 
programok ís változatlanul futnak mind PC-n 
mind Androidon, azok, amelyeknek a moderr 
webböngészőkben kell futniuk, Flashben 
Javascriptben. De nincs akadálya kli 
webprogramozásnak sem. A táblagép a 


géppel szinte egyenrangú munkahellyé 


Először is azért, mert a csomagban, zsebben, csuklón 
vagy épp szemüvegként viselhető gépek teljesen új távla- 
tait nyitották meg a számítógép-felhasználásnak. Hogy 
mást ne mondjak, asztali gépen még egy közönséges éb- 
resztőóra-programot is csak elég korlátozottan lehetett használni, hiszen a beállított idő- 
pontban a gépnek bekapcsolva kellett lennie, a felhasználónak pedig a közelében kellett tar- 
tózkodnia. Azáltal, hogy a számítógépet az ember most már bárhová magával viheti - és az még 
bent a zsebében is működik -, olyan feladatok váltak megoldhatóvá, amikre a PC-knél gondolni 
sem lehetett. 

Másodszor: az Android és az iPad-iPhone rendszer szakítást is jelent a korábbi platformokkal. 
A PC és az Apple a nyolcvanas-kilencvenes évek fordulójától egyeduralomra tett szert, az ó- és a 
középkor gépei kihaltak (a retró-számítástechnikát leszámítva), mintegy húsz éven át gyakor- 
latilag nem létezett más, csak ez a két platform, valamint harmadikként a web mint szoftveres 
platform. A zsebgépek megtörték a hegemóniát, voltaképpen azt mutatták meg, hogy a közép- 
korra jellemző sokféleség és inkompatibilitás egyesülhet egyöntetűséggel és kompatibilitással, 
ha az adatok viszont kompatibilisek. 

(Felmerülhet a gondolat, hogy el lehetett volna-e érni hasonlót a középkorban. Éppenséggel 
elképzelhető. Lehetett volna tervezni olyan általános interfészrendszert, amelyre Commodore, 
Sinclair, Amstrad, MSX stb. gépek egyaránt ráköthetők, s ezen keresztül adatokat tudnak cse- 
rélni egymással: így ha a programok nem is futnak, az adatfile-ok eljuthattak volna egyik gép- 
ről a másikra. Az ötlet elsősorban azért nem valósulhatott volna meg, ha eszébe is jut egy lele- 
ményes mérnöknek, mert túl sokfélék voltak a rendszerek, a rendelkezésre álló adatok 9996-a 
programfile volt, a maradék pedig nem képviselt olyan értéket, hogy érdemes lett volna átvin- 
ni. S mondjuk egy Commodore-on rajzolt kép Spectrumon annyira megváltozott volna a gyöke- 
resen eltérő grafikai képességek miatt, hogy nem lett volna értelme megírni azt a programot, 
amely feldolgozza és megmutatja.) 

Harmadszor, ami talán a legfontosabb, a zsebgépek azok, amelyek utat mutathatnak a követ- 
kező korszak egy lehetséges kifejlete felé. 


A három törvény kora 


Már a spájzban vannak a robotok 


Nem, igazából nem valószínű, hogy a következő korszakot, amelyet vadonatúj kornak neveztem 
el, az asimovi három törvény fogja jellemezni. De az elképzelhető, hogy valamiféle robotok kor- 
szaka lesz, hiszen mi más következne logikusan a számítógépek — kisméretű számítógépek — kom- 
patibilis számítógépek — kompatibilis és hordozható számítógépek sor következő felvonásaként, mint 
a kompatibilis és mozgó számítógépek? Ha pedig netán így lesz, akkor az a sajátos helyzet állhat 
elő, hogy miközben a legújabb kor kezdő évét 1996-ban jelöltem meg, a vadonatúj kor egyik le- 
hetséges kezdő éveként 1994 kínálkozik, két évvel korábban. Ebben az évben jelent meg ugyan- 
is az első olyan robottechnikai rendszer, amelytől azt lehetett várni, hogy már nemcsak roboti- 
kai laboratóriumokban folynak majd elszigetelt kísérletek, hanem nagyszámú közember is vé- 
gezhet efféléket - és ez be is következett, mert a rendszer viszonylagos olcsósága mellett jól 
programozható, a célnak megfelelő képességű számítógépet tartalmazott, a mechanikus alkat- 
részek kínálata pedig gyakorlatilag végtelen volt. A rendszer továbbfejlesztett, még többet tudó 
változatai ma is forgalomban vannak, a velük épülő robotok pedig egyre összetettebb, sokré- 
tűbb feladatokat látnak el. Viszont nem alkalmasak számottevő erőkifejtésre - néhány kiló le- 
het a legnagyobb súly, amit képesek megmozdítani -, és a mainstream számítástechnikusok 
nem tekintik őket a szakma részének, ezt a rendszert ugyanis egy játékgyár készítette, a Lego. 

Jöhetnek a robotok? 


De képzeljük el, hogy valaki átalakítja a Lego Mindstorms rendszert. Erősebb mechanikát ter- 
vez. A legó alapanyaga, az akrilnitril-butadién-sztirol nagyon erős anyag, de a mechanikai il- 
lesztések mégiscsak egy játékhoz lettek tervezve. Képzeljük el ugyanezt sokkal erősebb illeszté- 
sekkel, esetleg egyes elemeket még teherbíróbb anyagból, például a tartóvázhoz valókat fém- 
ből, nagyobb méretben. Nagyobb kerekeket is, hiszen a jelenlegiek játékautókhoz valók. De 
mindez összeilleszthető a meglevő legóelemekkel, azok alkothatják a finommechanikát. Azután 
ez a valaki kibővíti a külvilág érzékelésére szolgáló szenzorok eszköztárát, újfajtákkal és na- 
gyobb érzékenységűekkel. Esetleg mindezt kombinálja egyéb modern robottechnikai rendsze- 
rekkel, például a ma lendületesen terjedő tri- és kvadkopterekkel. Egyszóval olyan berendezé- 
sek megépítésére nyújt módot, amik nagyjából hasonlóak a mai legórobotokhoz, de nagyobbak 
és erősebbek lehetnek, és jobban érzékelik a világot. 

Az első kérdés ekkor az, hogy mit tudhatnának az ilyen robotok. A második pedig hogy vajon 
új korszakot jelentenének-e abban az értelemben, ahogy könyvemben a számítógép-történel- 
met felosztottam, s vajon őáltaluk válhat-e a számítógép-futurológia a számítógép-paleontoló - 
gia folytatásává. 

Hogy mit tudhatnak? Potenciálisan magasabb szintre emelhetik kényelmünket, ahogy tették 
ezt az eddigi korszakok új gépei is. Intelligens robotokról még nem beszélünk, mert a számítás - 
technika nem áll azon a szinten - a mesterséges intelligencia jelenleg azt tudja, hogy egy beha- 
tárolt világban az algoritmus ki tudja választani a legjobb megoldásokat, például a sakkban 
vagy a Rubik-kockán. Az azonban még nem várható, hogy olyan robotot építhessünk, amely ezt 
nem egy behatárolt világban tudja, hanem a nagyvilág háromdimenziós valóságában. 

A robotika eddig elért egyik csúcspontjának tekinthető az automata autó, amelyet a Google 
fejleszt. Elméletileg önállóan tud közlekedni a városi forgalomban. De látnunk kell, hogy két- 
szeresen is behatárolt világban mozog: csak a világnak azon a részén tud közlekedni, ami szere- 
pel a térképén, és ezen a térképen csak az utaknak kell rajta lenniük. A Google-autónak nem 
kell tudnia, hogy kell közlekedni egy épület belsejében, a metróhálózatban vagy az erdőben, 
mert ezek kívül esnek a világán. 

A fentebb leírt robotikai rendszerrel is csak olyan gépeket alkothatunk, amelyek a maguk be- 
határolt világán belül jól használhatók, de azon kívül nem, illetve csak ha adaptáljuk őket. 

Így például egy nagyméretű épületben tevékenykedő cég robotküldöncöket alkalmazhat, ha 
gyakran van szükség arra, hogy tárgyakat - például dossziékat - egyik helyiségből a másikba 
szállítsanak. Ahelyett hogy egy titkárnőt, gyakornokot, kifutófiút szalajtana, a feladó gyombnyo- 
mással hív egy robotküldöncöt, amely akár úgy is kinézhet, mint egy játék teherautó. (Sőt tény- 
legesen lehet egy elektronikával ellátott játék teherautó.) Erre ráteszi a küldeményt és elküldi a 
címzettnek, aki leveszi róla. A robot irányítására legcélszerűbb egy mobiltelefonos alkalmazást 
írni, hiszen a telefonjuk mindig náluk van; ennek van egy gombja robot hívására, a címzettet 
pedig egyszerűen kiválasztja az alkalmazottak névsorából. Az persze túl egyszerű lenne, ha a 
robot ezután a címzett irodájába vinné a csomagot - nem, a robot megkeresi a címzettet az 
épületben és a kezébe adja. Vagy azért, mert a falakba épített szenzorok követik az alkalmazot- 
tak mozgását a mobiljuk alapján - a munkaadónak végeredményben joga van tudni, hogy mun- 
kaidőben hol vannak az alkalmazottai a munkahelyükön belül -, vagy mert előzetesen beszél a 
címzettel, aki a saját mobilján jelzi, hogy hol van éppen. 

Ez még nem egészen robottechnika, éppen mert egy átalakított játékautóval is megcsinálható, 
de jól példázza, hogy az ilyen technika csak egy behatárolt világban, adott esetben egy bizonyos 
épületen belül alkalmazható. Robottechnikává akkor válik, ha a játékautó ugyanazokon a folyo- 
sókon közlekedik, mint az emberek - ami logikus - és figyeli maga körül a világot. Minden bi- 
zonnyal az egyik fő ok, amiért sokemeletes irodaházakban is inkább emberi küldöncöket alkal- 
maznak, az, hogy senki sem szeretne hasra esni ezekben az autócskákban, mialatt iratokat la- 
pozgatva siet a folyosón. Legalább két kamerával kell figyelniük a világot, előre és hátra, sokkal 
gyorsabbnak kell lenniük, mint egy ember, nagyon jól kell manőverezniük, és ami itt a legnehe- 
zebb: az egyik ember elől kitérve nem szabad egy másik lába alá szaladniuk, akkor sem, ha tö- 
meg van a folyosón. A túlélésért - a kiselejtezés elkerüléséért - folytatott harcban az a robot- 
küldönc nyerne, amelyik behúzódik a falmélyedésekbe, amikor nagy tömeg jön szembe például 


az ebédidő végén, és ha kell, másik útvonalra tér, ha az épület forgalomfigyelő rendszere tud 
olyat, amelyik kevésbé zsúfolt. 

Persze ha az emberek lába alatt szlalomozó kisautókat veszélyesnek ítéljük, fölvihetjük őket 
az emberek feje fölé. A folyosók mennyezete alatt kis utak húzódhatnak, két autónyi szélesek, 
azokon is futhatnak a robotküldöncök, mint sok nagyvárosban a magasvasút. Nem fognak le- 
szédülni onnan. Ekkor már sokkal egyszerűbb a navigációjuk, viszont csak olyan helyeken lehet 
csomagot feladni és átvenni, ahol a kisautóknak lejárat van kiépítve, rámpa vagy lift - vagy 
kéznél van egy hórihorgas alkalmazott. 


De megtehetjük azt is, hogy kopterekre bízzuk a csomagokat, ezeknek nem kell felüljáró és 
nem keverednek senki lába alá. Ha megoldjuk, hogy soha ne induljanak el kellő feltöltöttség 
nélkül, kiismerjék magukat a folyosókon és ne jöjjenek zavarba, ha elvesztik a wifijelet, akkor 
nem fognak az emberek fejére esni. A koptereket pedig sokkal könnyebb kitanítani arra is, 
hogy a cég külső telephelyére hogyan vihetnek csomagot - a kisautóknak ehhez a városi navi- 
gációval is meg kellene birkózniuk, és ki lennének téve annak, hogy ellopják őket. 

A robotküldönc azonban csak a magas szintű számítógépes vezérlésre példa, maga a berende- 
zés közlekedik ugyan, de amúgy egy merev szerkezet. Az eddig vázolt technikával ennél össze- 
tettebbet is építhetünk. Például robotinast? Esetleg. Nem kell ember formájúnak lennie, bár 
akár olyan is lehet. Mindenesetre tud mozogni, gazdájának otthonában mindenképpen, és van 
legalább egy manipulátora, amivel a legórobotoknál sokkal nehezebb tárgyakat is mozgathat. A 
kérdés az, hogy milyen feladatokra lehet képes. 

A gazda távollétében nyilván őrzi a házat. Egy esetleges tolvaj ugyan könnyedén legyűri, pél- 
dául felborítja; bár lehetséges, hogy fel tudjon állni, de verekedni nem fog tudni. Viszont mire a 
tolvaj észreveszi, addigra már a hang- és mozgásérzékelők segítségével fölfedezte, lefényképez- 
te és értesítette a rendőrséget, a tolvajról készített jó minőségű fotókat is elküldte emailben. Ha 
ezt kombináljuk azzal, hogy a tolvaj nyilván azért tört be, mert a gazdának van mit a tejbe aprí- 
tania, akkor biztonsági berendezés nyilván a robot üzembe helyezése előtt is volt, a robot ezzel 
összeköttetésben áll, és a tolvaj még a kertben oson, amikor a rendőrségnek már a kezében van 
az értesítés fotókkal együtt - de ez a része nem robottechnika. Ha viszont a robot a gazda távol- 
létében őrjáratozik a kertben, az már igen. De erre a célra alighanem jobb egy kis kopter, ami 
ide-oda röpköd a terület fölött, tehát mögé lopózni és leütni lehetetlen, s amíg visszamegy a 
töltőre, addig fölszáll a helyettese. Ez már robottechnika, hiszen a mai koptereket embernek 
kell irányítania. 

Amikor a gazda hazaér, a robot felismeri - arcfelismerő technikák már léteznek - és ajtót nyit 
neki. Átveszi a gazda kabátját, táskáját, a helyükre teszi őket. Egyes tárgyakat felismerhet, de 
csak akkor, ha előzetesen megtanították neki, hogy az a tárgy micsoda (mármint nem , táska", 
hanem egy adott azonosítójú tárgy, ID 113 - a gazda barna táskája) és mi a teendő, ha azt oda- 
adják neki. Kell hogy legyen a tárgynak valamilyen egyedi jellegzetessége, a robot 
alakfelismerő képességeinek függvényében. De az is lehetséges, hogy ha azt a parancsot kapja: 
,táska", akkor a felé nyújtott tárgyat elveszi és oda rakja, ahol a gazda táskájának helye van, 
akármi is az a tárgy. A hangfelismerő rendszerek mai fejlettségi szintjén elvárható, hogy 
rövidebb parancsokat szóban is megértsen, legalábbis egy bizonyos személy hangján, előzetes 
hangmintarögzítés után mindenképpen. 


Nézzük tovább. Ha a gazdának vannak rutincselek- 
vései, azokban a robot nagy segítség lehet. A gazda 
például kávézni szokott, amikor hazaér. A robot au- 
tomatikusan vagy parancsra elkészítheti a kávét, egy 
modern kávéfőző kezelésére megtanítható. A kávé- 
nak vagy mindig ugyanott kell lennie, vagy ha min- 
dig másik fiókban van, akkor a robot jelenlétében 
kell eltenni - vagy esetleg a robotnak meg kell mon- 
dani, hogy mely fiókok jöhetnek szóba, húzza ki, ke- 
resse a kávé dobozának jellegzetességeit, és ha nem 
találja, tolja vissza. Úgy kell tanítani, mint egy kis- 
gyereket, viszont nem felejt el semmit, de nincs intu- 
íciója és a tanultakat általában nem tudja extrapolál- 
ni másféle helyzetekre. Például ha a gazda elviszi egy barátja konyhájába, nem biztos, hogy ott 
is meg tudja főzni a kávét. Ha pedig a gazda a teát is szereti, annak elkészítésére külön kell 
megtanítani. 

A mai precíziós mechanikai készülékek korában elvárható, hogy a robot képes legyen a kávé- 
főző gombját úgy megnyomni, hogy nem tolja arrébb a készüléket, viszont a gombot benyomja; 
kiemelje az edényt a készülékből és kitöltse a kávét csészébe, nem mellé, ne döntsön fel sem- 
mit, az edényt biztonságban tegye vissza az asztalra, és a csészét úgy vigye be a szobába, hogy 
nem ejti el és nem is lötyögteti ki. Az ilyen dolgokban általában ár per teljesítmény típusú alku- 
kat kell kötnünk. Építhető olyan robot, amely akkor sem lötyögteti ki a kávét egy közönséges 
csészéből, ha hirtelen nagy erővel megtaszítjuk a robotot - vagy akár egyenesen a csészét - 
olyan irányból, amelybe nem is lát. Ez csak precíz giroszkópos manőverezés kérdése, csak nyil- 
ván túl drága lenne erre a célra. Átlagos árú berendezéstől az várható el, hogy a konyhából a 
szobába vezető útvonalon biztonságosan végigmenjen a csészével a kezében, és a küszöbön is 
átlépjen vagy átguruljon baleset nélkül, hiszen tudja, hogy a küszöb ott van és hogy mit kell 
tennie. Talán, de nem egészen biztosan az is elvárható egy ilyen robottól, hogy ha a gyerek el- 
dobott egy legókockát a szőnyegen, azt észrevegye és kikerülje vagy átlépje. Ha a robot kereke- 
ken vagy lánctalpakon halad, és az akadályt nincs helye kikerülni, akkor az biztosan elvárható 
tőle, hogy megálljon és jelezze, hogy nem tud továbbmenni; az is, hogy ez esetben tudja, hová 
teheti le a csészét ott, ahol éppen áll; de az nem biztosan várható el, hogy képes legyen a másik 
manipulátorával felvenni a legókockát és ezután továbbhaladni. Nem azért, mert ekkor esetleg 
kiönti a csészét, nem önti ki, viszont feltehetően csak annyit tud megállapítani a legókockáról, 
hogy az ott egy rendellenesség, de azt nem, hogy el tudja-e távolítani. Nem ismeri az anyagát, a 
súlyát, nem tudja, hogy a padlóhoz van-e rögzítve. Hacsak persze a gyerek nem hagy szét legó- 
kockákat elég gyakran ahhoz, hogy érdemes legyen egyszer nekiülni a robottal és megtanítani 
neki azok jellegzetes formáit és színeit. Ebben az esetben viszont kiválóan alkalmas arra, hogy a 
szétszórt kockákat robottürelemmel összeszedje és akár szétválogatva tegye a helyükre. Az, 
hogy az ágy alá esett kockát is megtalálja-e, attól függ, hogy mennyire képes benézni oda - ha a 
kamerája magasan van, akkor le tud-e hajolni -, mennyire tud benyúlni oda, valamint hogy 
megtanítjuk-e arra, hogy ott is keresni kell. 

Ha ilyesmiket megtanítottunk neki, akkor már elég jól fog tudni takarítani. Az logikus elvá- 
rás, hogy miközben széles mozdulatokkal törli a port a polcról, egy lendületes karmozdulattal 
ne verje le a polc mellett álló vázát, feltéve, hogy a kamerája mindig látja a manipulátorát. Az 
ember úgy van megépítve, hogy a kamerája nem mindig látja a manipulátorát, ráadásul a 
reflexei is cserben hagyhatják - a robotnak tökéletesek a reflexei, és ha mindig oda lát, ahova 
nyúl, akkor ilyen bajt nem okoz. Ehhez nem kell minden egyes tárgyat külön megismertetni 
vele: ha lát egy tárgyat, akkor megáll a mozdulattal. Viszont szüksége van a sztereoszkopikus 
látásra ahhoz, hogy tudja, hol van a tárgy a térben. A polcon levő tárgyakat csak akkor fogja 
tudni levenni a helyükről, ha mindegyikről megmutatjuk, hogy kell megfogni - persze 
kategóriánként, például ha tartunk a polcon egy köteg egymásra fektetett magazint, akkor a 
robotot meg kell tanítani arra, hogy kell köztük megkeresni a határt (ez nagyon bonyolult 
mozgássorozat, rendkívül precíz manipulátor kell hozzá, amely különálló papírlapokkal is 
elboldogul), de ha ez megvan, akkor már nem gond kivetetni vele felülről a nyolcadik magazint. 


Ha egy porcelán tárgyról megmondtuk, hogy mekkora erővel szabad megfogni, akkor a többi 
porcelánról már csak annyit kell mondanunk, hogy az is porcelán, mert magától nem fogja 
tudni - de így már tudja, hogy ugyanaz a kategória, mint az első tárgy. Persze egy vaskos korsót 
és egy papírvékonyságú kínai vázát ne soroljunk ugyanabba a csoportba. 

Az egyik legfontosabb feladat, amit tárgyakkal végezni kell, az lesz, hogy menjen el értük és 
vigye őket a gazdához; bizonyos tárgyaknál a , hozd ide" már egy kiskutyának is megtanítható. 
Logikus, hogy a robot képes a házban található összes tárgy hollétét megjegyezni, de a gazda 
nem tud mindegyiknek olyan egyedi azonosítót adni, ami alapján a robotot utasíthatja, hogy 
azt a tárgyat hozza. Ez csak a fontosabbaknál fog kelleni. Vegyük a könyveket, amiknél nem 
mindegy, hogy a robot melyiket hozza. Ahhoz, hogy a gazda az íróasztalánál ülve azt mondhas- 
sa: , hozd ide a spanyol szótáramat", először is meg kell tanítani a robotot arra, hogyan vehet ki 
a polcról egy állítva, fektetve, könyvtorony közepében elhelyezett könyvet, aztán arra, hogy 
melyik a spanyol szótár. Ha a gazdának tizenötféle spanyol szótára van, akkor ez nem elég. A 
szótárnak van egy helye, és a robot ezt megjegyzi, de ez csak arra kell, hogy először is ott kezd- 
je keresni. Ha látta, hogy a gazda valahová máshová tette a szótárat, akkor a másik helyre kell 
mennie. Persze megtanítható arra is, hogy az elöl hagyott dolgokat vigye a helyükre, ha kétszer 
egymás után látja őket mondjuk félórás időközzel, és ezalatt senki nem nyúlt hozzájuk. Ha ilyen 
parancsa nincsen, és nem látta, amikor a gazda máshová vitte a szótárat, akkor közölni kell 
vele annak pillanatnyi hollétét. Ehhez az kell, hogy a ház egyes részeinek nevét megtanítsuk 
neki, például , hálószoba, éjjeliszekrény". Ha ezt mondtuk a könyv lehetséges helyeként, és ott 
nem találja, akkor nyilván körülnéz és keresi; ha alakfelismerő rendszere elég fejlett ahhoz, 
hogy egy üres asztalon fekvő két könyv közül ki tudja választani, melyik a spanyol szótár, 
akkor a polcon is észre fogja venni. (Maga a könyv felismerése történhet úgy, hogy elolvassa a 
címét, de ha mondjuk nincs ráírva a borítóra, akkor a gazdának közölnie kell: , ez a spanyol 
szótár".) Ha a szótár nincs a hálószobában, akkor nyilván visszamegy és közli. Ekkor kaphat 
olyan parancsot: , keresd meg", de csak ha előzőleg megtanítottuk a házban levő tárolóhelyek - 
fiókok, szekrényajtók - kezelésére, amivel az is jár, hogy megmondjuk neki, hova ne nyúljon, 
mert még nincs megtanítva az ott található tárgyak speciális kezelésére. A keresés egyrészt 
nagyon hosszúra nyúlhat, hacsak nincs megtanítva arra, hogy mik azok a polcok, szekrények, 
helyiségek, ahol kizárt, hogy a spanyol szótár megtalálható legyen, másrészt viszont lerövidíti, 
hogy nem fogja ugyanott kétszer keresni, az algoritmus megjegyzi, hogy hol keresett már. 

Hogyan utasíthatjuk a robotot? Az élőszó mellett, amelynek felismerését már említettem, jó 
szolgálatot tehet a mobiltelefon vagy egyéb távközlés, ha a robot nincs hallótávolságban. Lehet 
egy rádiós távirányítónk, amelyen a gombot megnyomva a robot odajön - esetleg gyakoribb pa- 
rancsoknak lehetnek külön gombjai -, de felhívhatjuk telefonon vagy küldhetünk neki paran- 
csokat számítógépről, a neten át. 

Hogyan szólhatnak a parancsok? Csak egy nagyon egyszerű nyelv értelmezését várhatjuk el, 
ami parancsokból, személyek, tárgyak és helyek nevéből és esetleges módosító szavakból áll. 
Nyelvtani elemzés alapszinten lehetséges, de nem lesz különösebb haszna. A , hozd ide a papu- 
csomat" parancsban a , hozd ide" parancsszóként értelmezendő, a robotnak nem lesz szüksége 
a két szó szétválasztására. , Papucsomat" egy tárgy neve, a robot szemszögéből ez a , papucs" és 
, papucsot" szinonim megjelölésű tárgycsoport egyik eleme. Csoport, nem kategória. Ha vendé- 
günk jön és hozza a saját papucsát, azt a robot nem fogja felismerni mint papucsot, amíg külön 
meg nem tanítjuk neki, hogy az is papucs, éspedig ezé a vendégé. Az alakfelismerés mai állása 
szerint csak annyit feltételezhetünk, hogy a robot képes lesz egy egyszer látott és több oldalról 
megszemlélt tárgyat újra felismerni, mert a másodszor látott képet le tudja választani a háttér- 
ről és összehasonlítani a tárolt tárgyleírások százaival. Az nem várható el, hogy meg lehessen 
tanítani, mi az, hogy papucs. 

Célszerű, hogy a robot tudjon beszélni, a beszédszintetizálás sokkal magasabb szinten áll, 
mint a beszédfelismerés. Praktikus, ha mindig elismétli a parancsot a saját hangján, vagyis nem 
a gazda hangját visszajátszva, ebből tudjuk, hogy megértette. Mivel az ismert igék száma nem 
túl nagy, a programban benne lehet, hogy mindnek két alakja van, s ha az elsőt hallja, a máso- 
dikat kell mondani: , hozd ide a papucsomat" - , idehozom a papucsomat", hiszen , papucso- 
mat" egy tárgy neve. 

Mindebből egy meglehetősen sokoldalú, ám hihetetlenül buta gépezet képe rajzolódik ki, de 
jelenleg ez lehet a robotika teljesítőképessége. Léteznek persze ennél sokkal szofisztikáltabb 


robotok is, de csak egy-egy részterületen. Az egyik az emberi járást modellezi és úgy gyalogol 
két lábon, hogy nem lehet feldönteni. A másik emberi arccal van ellátva és ember módjára mo- 
solyog. A harmadik csak egy karból áll, de összerak bármilyen bútort az Ikea cégnél, ahol alkal- 
mazzák. De ezek ennél többet nem is tudnak. A robotika következő nagy kihívása az lesz, hogy 
olyan robotokat alkosson, amelyek elboldogulnak a világban. Itt nem az a nehéz, hogy minél 
többféle feladatra tegyük képessé a robotot, hanem hogy értelmeztetni tudjuk vele a világot. 
Vegyük azt a jogos elvárást, hogy a robot ne tiporjon rá a földön heverő dolgokra, amik között 
lehet háziállat és kisgyerek is. Azt borzasztóan egyszerű megtanítani, hogy , ne lépj rá tárgyak- 
ra", de honnan tudja, mi tárgy és mi nem? Kétféleképpen ismerheti fel: mozgás közben a tárgy 
kiálló részei a padló más-más részleteit takarják - de egy fekvő papírlapra ez nem igaz -, illetve 
a tárgy elüt a padló mintájától, de ismeretlen, nem egyenletes mintájú terepen (utcán) ez nem 
használható. De ha a tárgyat mégis felismerte, jön a kérdés, hogy mit tegyen. Ha lába van, át- 
lépheti; ha kereke van, csak kikerülni tudja, de nem biztos, hogy erre talál helyet mondjuk egy 
előszobában. Nem lenne jó, ha egy-két földre helyezett könyvvel teljesen meg lehetne bénítani 
a robotot, márpedig kerekeken gurulót sokkal könnyebb készíteni és működtetni, mint lépke- 
dőt. Az azonban csak az egyes konkrét tárgyaknál várható el, hogy a robot megjegyezze: ezeken 
áthajthat, nem esik bajuk. Ugyanakkor viszont jogos elvárás, hogy ha már van egy 
manipulátorral ellátott, mozgóképes robot a háznál, akkor ne a gazdának kelljen hajlongania 
minden leejtett holmiért, de az megint csak az egyes konkrét tárgyaknál közölhető, hogy 
melyiket hogyan kell fölemelni. Aki olyan programot ad a robotjának, hogy a földön fekvő 
tárgyakat föl kell vennie, akárhogy, ahogy tudja, az először is vegye föl a kivétellistára a 
macskáját, mert szinte bizonyos, hogy a robot a fülénél fogva akarja majd fölemelni. 


Robot-gyereknevelés 


Eddig vegyesen emlegettem azokat a robotokat, amelyeket a felhasználó magának rak össze, 
azokkal, amelyeket készen vesz meg a boltban. A nagy irodaházban szaladgáló sok-sok robot- 
küldöncöt nyilván nem ott barkácsolják, megveszik készen, ezerdarabos készletben olcsóbb, a 
forgalmazó szereli fel a forgalomirányításhoz szükséges fali szenzorokat és üzemeli be a forga- 
lomirányító számítógépet. 

A robotinast már el tudom képzelni mindkét változatban, olyat is, amit készen adnak a bolt- 
ban, de olyat is, amit a felhasználó a maga ízlése szerint épít meg, legómódra, olyan építőkész- 
letből, amiből rengetegféle robot építhető. De mindkét fajta robotot tanítani kell majd. Készül- 
hetnek majd olyan programok, amik megkönnyítik a tanulást, például tájékozódást segítő, arc- 
felismerő, tárgy és háttér szétválasztását végző programok, amik egy robotikus operációs rend- 
szeren futnak. A rendszer gondoskodik a robot részeinek működtetéséről, és olyan rutinokat is 
tartalmaz, amelyek a , vidd a manipulátort az x, y, z pontra" típusú alacsony szintű parancsokat 
lefordítják a mozgatómotoroknak küldendő impulzusokra. Ezt a rendszert profiknak kell meg- 
írni, ezért ha a robotot a gazdája építi is, alighanem készen tölti le rá az operációs rendszert. 
Lesznek egymással vetélkedő robotikus operációs rendszerek, mint a mozdulatlan gépeken a 
Windows és a Linux. Lesznek vállalkozások, amelyek részegységeket terveznek a robotokhoz - 
ilyen a legónál is van már -, mások pedig komplett robotokat gyártanak majd azoknak, akik 
csak használni szeretnék, megépíteni nem. 

A valódi világban tevékenykedő, valóságos tárgyakat kezelő robotok primitív előfutárai már 
köztünk vannak. Még csak a világ leegyszerűsített változatában tudnak mozogni és csak egé- 
szen egyszerű műveletekre képesek, de így volt ez a számítógépekkel is, és lám, mi lett belőlük. 
Nem tudom és nem is próbálom megjósolni, hogy különféle áttörések mikor következnek be, 
csak arra szorítkozom, hogy megnevezzek néhányat közülük. 

Egyáltalán nem biztos, hogy a fentebb leírt vállalati robotküldöncöket bárhol is megvalósíta- 
nák - kicsi cégnek nincs rájuk szüksége, nagyoknál meg mindig van kéznél olcsó munkaerő. Vi- 
szont a robotinas reálisabb lehetőség. Egy cégnél egész sor főnök jóváhagyása kell egy új rend- 
szer bevezetéséhez, s aztán még az alkalmazottak is ellenszenvesnek találhatják - otthon csak a 
családtagok beleegyezése kell. S ha a gyerek bütyköl magának egy inast, a szülők legfeljebb 
nem használják, eggyel több játékot kerülgetnek csak. 

A házi robotinasnak lehetnek változatai is, például a műhelybeli - logikus gondolat, hogy az 
első robotinasokat olyan emberek fogják elkészíteni, akik amúgy is barkácsolnak, elektronikai 


szereléseket végeznek. Az ő robotjuk nemcsak odahozza a csavarkulcsot vagy a pákát, de el is 
végzi a műveleteket, amikkel a gazdája megbízza. Persze nyilván jó bonyolult megmondani 
neki, hogy mit csináljon, egyenként meg kell mutatni a csavarozandó helyeket és más effélét, 
de egyre könnyebb lesz, ahogy a szoftverek fejlődnek. Kórházban is jól jöhet egy gyors mozgá- 
sú, kis helyen elférő gép, amelyiknek csak odavetik a parancsot: , hozz oxacillint", megy és hoz - 
za. Egy átlagos nővérke munkaidejének felét szaladgálással tölti, olyan dolgok után, amiket egy 
gép is elhozhat, ha gyorsan tud közlekedni, eligazodik az épületben, megtalálja, felismeri és 
tudja kezelni a kellékeket, és nem akkora, hogy folyton útban legyen. Azalatt a nővérke csinál- 
hat mást, olyat, amihez valódi intelligencia vagy kifinomult kézügyesség kell. Vagy foghatja a 
beteg kezét. Robotpincérek már régóta vannak, de ezekben nincs valódi mesterséges intelligen- 
cia, valójában csak tálcahordozó gépek - intelligenciának akkor lesz értelme, ha a beszédfelis- 
merés olyan szintre jut, hogy a robot fölveheti a rendelést is. Robotstewardessek viszont való- 
színűleg sose lesznek, nem várna rájuk nagy jövő, mert az utasok jelentős része megnyugtató 
mosolyt is vár a repülőgépen, nemcsak pezsgőt. 

